PLA DE GESTIÓ DE L’AIGUA DE CATALUNYA\nEl novembre de 2010 el Govern aprova el Pla de gestió de l’aigua de Catalunya. El document inclou tant el pla per gestionar les CIC com un programa de mesures per valor de vora 9.000 MEUR per garantir-ne el bon estat ecològic i satisfer la demanda dels diversos sectors. També incorpora una sèrie de propostes per elaborar el Pla de gestió de l’Ebre, que correspon a la CHE, iniciativa que ha rebut la total oposició d’Aragó que es planteja dur-lo als tribunals. Tot i això, abans d’entrar en vigor, cal que el document el validi el Consell Nacional de l’Aigua i l’aprovi el Govern estatal.\nLa Directiva marc de l’aigua (DMA) 2000/60/CE, aprovada l’octubre de 2010, preveu l’elaboració de plans de gestió per a cada conca hidrogràfica dels estats membres que garanteixin un bon estat ecològic de les masses d’aigua. En el cas de Catalunya, l’Agència Catalana de l’Aigua (ACA) és la responsable de redactar un document únic per al conjunt de conques internes (CIC), mentre que, pel que fa al pla de gestió de l’Ebre i els seus tributaris –entre els quals el Segre, la Noguera Pallaresa i la Noguera Ribagorçana–, se n’encarrega la Confederació Hidrogràfica de l’Ebre (CHE), que depèn del Ministeri de Medi Ambient, Medi Rural i Marí (MARM).\nEl procés de redacció del Pla de gestió del districte de conca fluvial de Catalunya (PGDCFC) va començar el 2006 amb la publicació del calendari de treball i les mesures de consulta previstes per a la seva elaboració i aprovació. Aquest tràmit estava previst a la DMA i suposava posar a disposició de la ciutadania les bases del procés amb un mínim de tres anys d’antelació respecte de la seva aprovació i entrada en vigor. De fet, la participació ciutadana era un element clau de la redacció del document i es va utilitzar per a la selecció i validació dels programes de mesures per a cada conca. El punt de partida del procés era el document que caracteritzava les masses d’aigua i analitzava el risc d’incompliment dels objectius del DMA. El conjunt de les CIC es divideixen en 340 masses superficials (248 pertanyents a rius, 13 a embassaments, 28 a estanys, 25 a aigües de transició i 33 a aigües costaneres), així com en 39 masses més d’aigua subterrània –tres de les quals de la unitat hidrogeològica compartida entre el Baix Ebre i el Montsià.\nBona part del procés es va desenvolupar durant la “PITJOR SEQUERA DE LA HISTÒRIA”, com la va qualificar el conseller de Medi Ambient i Habitatge, Francesc Baltasar (Iniciativa per Catalunya-Verds, ICV). Iniciada a la tardor del 2006, al llarg del 2007 es va agreujar i va caldre activar la fase d’excepcionalitat 1 del Decret de sequera a la conca del Llobregat. Aquesta mesura posteriorment es va ampliar al Ter i, el febrer de 2008 es va haver d’activar la fase d’excepcionalitat 2. La situació va suposar l’inici d’una operació per transvasar aigua amb vaixells des dels ports de Tarragona fins a Barcelona, l’execució de mesures d’urgència per valor de 163 MEUR –la majoria de les quals havien de formar part del PGDCFC– i l’aprovació de la interconnexió entre els sistemes del Consorci d’Aigües de Tarragona (CAT) i Aigües Ter Llobregat (ATLL). Afortunadament, les pluges de final del mes d’abril i començament de maig van permetre aturar-les. Finalment, el 3 de juny es va derogar la fase d’excepcionalitat 2 i el Govern de l’Estat va anul•lar el minitransvasament de l’Ebre fins a l’àrea metropolitana de Barcelona.\nAragó carrega contra el PGDCFC\nA la primavera de 2010 l’ACA va fer públic l’esborrany del PGCFC. El document s’emmarcava en el pla de gestió de l’aigua de Catalunya que tenia tres apartats: el pla estrictament específic per a les CIC, el programa de mesures i unes propostes i mesures al pla de demarcació de l’Ebre. El fet, en transcendir, va indignar el Govern i els partits de les Corts d’Aragó. De fet, el president aragonès, Marcelino Iglesias, va anunciar a començament de maig que reclamaria la nul•litat del pla, ja que considerava que l’executiu català “s’extralimitava en les seves competències” en incloure aspectes referents a l’Ebre, els seus afluents i les seves aigües subterrànies.\nLa queixa aragonesa no va tenir massa ressò en el si del Govern de l’Estat, que ostenta les competències de gestió a la conca de l’Ebre a través de la CHE. En aquest sentit, el secretari d’Estat de l’Aigua, el català Josep Puxeu, després de mantenir sengles converses telefòniques amb el director de l’ACA, Manuel Hernández, i el conseller Baltasar, va assegurar que Catalunya “respectava l’ordenament constitucional i competencial”.\nHernández va anar més enllà i tot i reconèixer que el govern aragonès “tenia tot el dret” a presentar al•legacions, es va mostrar molt contrariat amb l’amenaça d’acabar portant el pla a la justícia. En aquest sentit, el director de l’ACA es va mostrar convençut que el PGCFC preveia un “total respecte” a les competències estatals, però que la Generalitat també en tenia en qüestions com el sanejament, l’abastament i el medi. Per aquest motiu, “i perquè ningú no ho faria”, recordava que l’ACA tenia l’obligació de garantir l’aigua de boca als pobles de Lleida i les Terres de l’Ebre així com la depuració de les aigües residuals.\nManuel Hernández va anunciar que encarregarien informes jurídics per demostrar que el document de propostes no suposava una invasió de competències. Segons el director de l’ACA, el tercer document del pla de gestió de l’aigua formava un conjunt de suggeriments per ajudar a l’elaboració per part de la CHE del pla de l’Ebre. “Si ens fan cas o no, ja ho veurem, però llavors serem nosaltres els qui farem recursos”, va concloure, en referència al cabal ambiental de l’Ebre, una de les qüestions que la Generalitat considerava clau –la Comissió de Sostenibilitat havia aprovat una proposta de 227 a 397 m3/s al delta, mentre que l’Estat no s’havia mogut d’un fix de 100 m3.\nA nivell intern, unes de les al•legacions més contundents contra el pla les va presentar el Consorci Alba Ter –que agrupa 52 ajuntaments i cinc consells comarcals de la conca–, en la qual es qüestionava el compliment de cabals de manteniment i, sobretot, la manca de compromisos ferms per reduir de manera significativa el transvasament del Ter cap a l’AMB, tal com havien anunciat anteriorment tant el DMAH com l’ACA.\nEuropa es planteja sancions a Espanya\nLa Comissió Europea va anunciar a començament de juny que havia obert un procés d’infracció contra el govern de l’Estat i onze estats més per no haver presentat els plans de gestió de les conques hidrològiques abans del desembre de 2009. Un dels que estava més endarrerit era el de l’Ebre, tal com denunciava la Plataforma en Defensa de l’Ebre (PDE). A més, l’esborrany no incloïa cap xifra de cabal mínim per al tram final del riu, un fet que Oriol Junqueras (Esquerra Republicana de Catalunya, ERC) havia dut al Parlament Europeu i que la Comissió Europea havia respost advertint que en cap cas es podia determinar com el sobrant de les concessions d’aigua. La CE va donar un termini de dos mesos per solucionar la situació abans de plantejar de dur l’Estat espanyol als tribunals.\nAquesta situació va dur la PDE a exigir a l’executiu espanyol que apliqués el “principi de precaució”. El seu portaveu, Manolo Tomás, considerava que mentre no s’aprovés el cabal mínim s’havien d’aturar totes les obres de nous regadius, ja que podrien deixar la xifra en “paper mullat”. Per exigir el cabal ambiental que garantís el futur del delta de l’Ebre, la plataforma va mobilitzar unes 2.000 persones en una manifestació que es va celebrar al centre de Barcelona el 30 de maig.\nMentrestant, Convergència i Unió (CiU) insistia en la idea del Roine per tal d’esborrar “l’amenaça sobre l’Ebre”. El president dels nacionalistes a les Terres de l’Ebre, Xavier Pallarès, va anunciar que la mesura formaria part del programa de la coalició a les eleccions del novembre. A més, criticava que el tripartit no descartés la interconnexió de xarxes –tal com sostenia com a opció de futur Gabriel Borràs, un alt càrrec de l’ACA–, tot i que el conseller Baltasar ho negava.\nL’ACA i el Govern aproven el PGDCFC\nEl consell de direcció de l’ACA va aprovar el 16 de desembre el PGDCFC amb 19 vots a favor i 7 en contra. En aquest sentit, es van oposar al document tant els dos representants d’usos agraris (Unió de Pagesos i JARC), com els tres representats d’usos industrials (PIMEC, Consell de Cambres i Foment del Treball) i els dos membres de l’Associació Catalana de Municipis (ACM). Per la seva banda, el diputat de CiU, Ramon Espadaler, demanava al Govern que no l’aprovés tant pel poc suport que havia aconseguit en el si del consell de direcció de l’ACA com per la dificultat d’executar unes inversions per valor de vora 9.000 MEUR quan l’administració hidràulica tenia un deute de quasi 1.500 milions. Finalment, el diputat nacionalista, argumentava que la proximitat de les eleccions aconsellava deixar un document de planificació a llarg termini per a després dels comicis.\nDies després, el Govern d’Aragó anunciava que duria als tribunals el pla català, ja que no s’havien tingut en compte les seves al•legacions. Segons la Diputació General d’Aragó (DGA), tot i que s’havien incorporat algunes de les aportacions que hi havia fet, el document continuava sent “nul de ple dret”, ja que s’extralimitava en les competències. De fet, l’executiu aragonès considerava que no “hi havia base legislativa” per a l’existència del pla de l’aigua de Catalunya (al seu torn dividit en tres documents) i que planificar a partir d’una comunitat autònoma i no d’una conca “violentava decisivament” el marc legal. En aquest sentit volien dur als tribunals l’eliminació del document de propostes per a l’Ebre i qualsevol altre referència a aquesta conca.\nPer altra banda, i respecte del PGDCFC, la DGA lamentava “l’apropiació” de tres masses d’aigües subterrànies de la unitat hidrogeològica compartida del Baix Ebre-Montsià, fet que podria suposar una “flagrant violació” de la legislació europea i espanyola. Per a l’executiu aragonès, el principi de cooperació i coordinació brillava per la seva absència i el document esdevenia “nul de ple dret”. De fet, ho qualificaven d’un “transvasament d’aigua entre conques realitzat al marge de qualsevol empara legal”. En canvi, des de l’ACA, es consideraven prioritaris els criteris de proximitat i idoneïtat.\nFinalment, el consell executiu del 23 de novembre, el darrer abans de les eleccions, va aprovar el PGDCFC per al període 2010-2015. El document aposta per aconseguir que el 67% de les masses d’aigua del conjunt del Principat –i el 56% de les conques internes– presentin un bon estat ecològic com demana la Directiva marc de l’aigua. Actualment, la xifra de compliment se situa al 50% després d’analitzar més de 3.000 punts de control a tot Catalunya.\nTerritorialment s’identifiquen les principals amenaces per assolir el bon estat ecològic. Es tracta de les alteracions importants de la línia de costa (bàsicament a les costes Central i Daurada); la presència d’espècies invasores (a bona part dels embassaments, a l’estany de Banyoles i a les conques dels rius gironins); la manca de cabals de manteniment per a ús industrial o agrícola (cursos baixos de la Muga, el Ter i el Gaià); la manca de cabal per a ús hidroelèctric (cursos alts del Fluvià, Ter, Llobregat, Segre, les nogueres i la Garona); els desequilibris en el règim d’explotació de les aigües subterrànies (aqüífers dels trams baixos de la Muga, el Fluvià, el Ter i el Llobregat); la contaminació per nitrats agraris (Empordà, Osona, Maresme, Camp de Tarragona i pla de Lleida); l’ocupació dels espais fluvials i l’alteració de la seva morfologia (cursos baixos de la Muga, el Ter, el Daró, la Tordera, el Francolí i el conjunt de la Regió Metropolitana de Barcelona), així com l’acumulació de runams salins, una problemàtica que només es dóna al Bages.\nLes dues principals línies d’actuació del document se centren en la millora de la qualitat hidromorfològica i biològica del medi fluvial –desenvolupament dels plans de sanejament, reducció dels contaminants d’origen agrari i compliment del Pla sectorial de cabals de manteniment–, així com en la gestió de la demanda i dels recursos hídrics.\nEn aquest sentit, es planifica eixugar el dèficit hídric de les CIC –estimat en 110 hm3 anuals– amb l’aportació de 398 hm3 de nou recurs per a l’horitzó 2015 provinents de la reutilització (101 hm3), la dessalinització (190 hm3), la recuperació d’aqüífers (43) i l’increment de la regulació dels rius (23). Aquestes mateixes estratègies, conjuntament amb l’estalvi, l’eficiència de les xarxes i la millora dels tractaments han de permetre, segons el document, garantir les demandes a mitjà termini en l’horitzó 2027. En canvi, descarta qualsevol tipus de transvasament tant a l’interior de Principat (interconnexió amb les conques catalanes de l’Ebre) com provinent de l’exterior (Roine).\nPer fer-ho possible es preveu una inversió de 8.728 MEUR, dels quals 1.882 ja s’han realitzat –en part per fer front a la sequera entre 2006 i 2009–, uns treballs que han suposat aportar 122 hm3 al sistema. Quasi el 60% de la inversió l’ha de fer la mateixa ACA o l’empresa pública ATLL, mentre que la resta es reparteix entre altres departaments de la Generalitat, el govern de l’Estat, ens locals i usuaris privats.\nEl pla de mesures inclou millorar les estacions potabilitzadores (ETAP) d’Abrera i Sant Joan Despí (Llobregat), Ampolla (Ebre) i construir la de Ratera (canal Segarra-Garrigues). També es modernitzarien els regadius dels canals d’Urgell, Aragó-Catalunya, Pinyana i Baix Ter i es treballaria en projectes de reutilització a la Muga, a la Costa Brava, al Besòs, al curs baix del Llobregat i al Camp de Tarragona. A banda, en aquestes darreres tres zones també s’aposta per la recuperació d’aqüífers contaminats. Finalment, les obres de millora i construcció de conduccions suposen l’ABASTAMENT DES DE LA LLOSA DEL CAVALL FINS A LA CATALUNYA CENTRAL, així com els provinents dels CANALS SEGARRA-GARRIGUES i de Pinyana. També es preveuen millores a les GARRIGUES, a la Terra Alta, al Baix Ebre, al conjunt del sistema CAT, la connexió per Collserola dels sistemes Ter i Llobregat, el reforç de l’abastament a la Costa Brava Centre i la connexió del Lluçanès amb el Ter.\nMentrestant, CiU mantenia el seu rebuig al pla, ja que considerava que “ho fiava tot a la dessalinització”. “L’aigua de dessalinització és energèticament insostenible i quatre vegades més cara que la que s’extreu del riu Ter i es porta al Llobregat”, va explicar el diputat Ramon Espadaler. També insistia en la dificultat de complir la inversió tenint en compte el deute de l’ACA. En canvi, segons el Govern, la disposició addicional tercera de l’Estat, així com altres instruments financers, en garantien la viabilitat.\nMentrestant, continuava l’oposició del Govern d’Aragó que mantenia l’oposició de recórrer el pla al Tribunal Superior de Justícia de Catalunya (TSJC). L’executiu aragonès insistia que trencava la unitat de conca, s’apropiava aqüífers de l’Ebre i s’extralimitava en matèria de competències. Per la seva banda, el secretari d’Estat del MARM, Josep Puxeu, va recordar que totes aquelles disposicions que anessin més enllà de la gestió de les CIC se les prendrien com a “simples consideracions”. A més, i tal com van recordar a l’ACA quan va presentar l’esborrany, perquè entrés en vigor calia l’informe preceptiu del Consell Nacional de l’Aigua i la posterior aprovació de la mesura per part del consell de ministres del Govern de l’Estat.


TRES ESTRENES AL COLLFRED. 08.12.2009 - BiCiCORRiOLS Ciclisme i muntanya\nTRES ESTRENES AL COLLFRED. 08.12.2009\nPublicat el 8 de desembre de 2009 per Bicicorriols\nSi dissabte vam fer una gran estrena, aquest dimarts de pont n’hem fetes tres més superant un gran i temut port, el Collfred. A cavall de la Garrotxa i l’Osona, entre Sant Privat de Bas i Vidrà, una pista forestal enquitranada i emporlanada de pocs anys, forma un gran escull i és considerada una de les grans gestes en terres del principat, al costat del Turó de l’Home, el Montcaro, El Coll de Pradell, etc. pels cicloturistes catalans i també foranis. Amb una distància de 14,5km. des de Sant Privat, ens trobem rampes de fins el 23% segons la web d’en Xodena i un desnivell de 810 m. al 5,6% de mitjana. Considero més dur el Collfred que no pas el Turó de l’Home ara que ho puc comparar havent fer el darrer l’estiu passat.\nLa nostra matinal ha començat a Olot, fent, abans de començar l’ascens cap a Collfred, un petit esmorzar a Les Preses. Ens hem endinsat cap El Mallol i Sant Privat i de seguida ha començat la tralla. La roba de seguida feia nosa i les primeres rampes ens anunciaven el què ens esperava tot seguit. Amb les queixes d’uns i els comentaris d’altres, hem anat pujant sense plorar. En passar els primers quatre quilòmetres, la pendent minva i es fa més assequible. En Valentí, en una sobrecàrrega de decibels, trenca la cadena i l’adobem en un plis-plas. Seguim xino-xano fins el coll i contents ho celebrem. Baixem fins a Vidrà, Santa Maria de Besora i al Coll de Beví fem una paradeta per fer una foto. Continuem fins a LLaers on a l’Hostal La Serra hi fem una fusta d’embotits amb pà amb tomàquet. Restem meravellats de l’acolliment i la bellesa d’aquest mas. Havent esmorzat, baixem cap a la Riera de Vallfogona i enllacem amb la carretera de Ripoll a Olot per Vallfogona en una costeruda darrera rampa.\nLa carretera fins el Coll de Canes és d’una pendent molt suau que es deixa progressar tot “menjant galetes”. Foto de grup al coll. Hi ha alegria i avall que fa baixada. Arribem a Olot més tard del previst i s’ha de trucar a les famílies perquè no ens esperin per dinar.\nLes noves màquines han respost molt bé i els conductors encara més. A la madrilenya Madone ja li ensenyarem els nostres costums, però s’ha sotmès sense planys, a les regnes d’el Maestro.\nEls mountain-gays: el Maestro, la Flor, el Màster, l’Home no tant senzill i en Pistons.\nDistància recorreguda: 80 km.\nTemps amb parades: 4,5hr.\n8 de desembre de 2009 a les 9:54 pm\nEi!!!! Bona estrena. “Collons”, no sé pas que ens passa que allà on anem no s’hi veu pas cap altre ciclista !!! Quina cosa més estranya…. I sí, bici de carretera però de cotxes ben pocs, ni falta que fan. Les noves reinetes es deixen conduïr força bé, potser les baixades costen més, però bé, bé. Molt engrescador tot plegat amb una ruta fantàstica.\n8 de desembre de 2009 a les 11:05 pm\nQuè us està passant!!!! però que no tenieu alergia a l’asfalt!?!? jajaja!!!\nSalut i fins la nit de les serps taronges!!\n8 de desembre de 2009 a les 11:42 pm\nDel km2,5 al km5 es un autentic infern!!!!!\nAmb rampes del 20% al 23%!!!!!\nAlguns diuen que això es “geeeis” ?????\n9 de desembre de 2009 a les 12:04 pm\nd’una nit amb diversos contactes amb la freda porcellana del lavabo, no\nsé si per culpa d’unes ostres o pels nervis del que m’esperava al\nendemà, no han fet mes que motivar-me. El motiu; la estrena de la bici\nde carretera i que millor que buscar un dels ports mes durs de\nCatalunya (Collfred). A les 7 del mati ens trobem al garatge d’en Joan;\nEn Martí, ja amb una certa experiència en aixo\nde la carretera i tres Passerells; en Carles “Madonna Madrilenya” en\nValentí amb la seva flamant Cannodale i un servidor. Cap dels\npasserells havíem pujat amb un bicicleta de carretera pràcticament fins\navui, els nervis estan a flor de pell. Aparquem a Olot, ens abriguem i\nparem a fer un cafè a Les Preses. Després d’una passeig fins a Sant\nPrivat, ens trobem al peu del Port. Els primers quilòmetres ens posen\namb antecedents del que ens espera, del quilòmetre 3 al 6 aprox. es on\nrealment valoro la duresa de la bici de carretera, ara ja se que vol\ndir rampes del 20%….. El meu aparell digestiu es mostra comprensiu i\npermet que el meu cos pateixi amb la seva justa mesura. Anem\nprogressant com podem, passat\naquest primer tram el paisatge s’obre i la pendent s’humanitza. Amb\nuna hora i mitja, entre fotos i una petita averia en la nova reina d’en\nValentí, ens plantem a Collfred. Potser no n’hi havia per tant? …. Jo\ncrec que si. Foto de rigor i cap avall que fa baixada, nomes entorpeix\nla nostre baixada una colla de motoristes parats al bell mig de la carretera com si res….. passem per Vidrà i arribats a Santa Maria de Besora girem per una pista ensementada direcció Llaès,\ncoll de Beví, encimbellat dalt d’un turó; Sant Bartomeu de Llaès (no\npatiu, jo no us explicaré de quin estil arquitectònic es…. per que no\nen funciona Internet) i el nostre objectiu gastronòmic\ndel dia; la Serra de Llaès. Magnifica masia on es donem de menjar; una\ntaula d’embotits. Amb l’estomac ple, anem baixant fins creuar la riera\nde Vallfogona. En un tres i no res ens plantem de nou a l’asfalt, ara a\nla N260. Nomes ens resten uns 11 quilometres de pla i pujada, fins el\nColl de Canés, el darrer del dia. Com si acabéssim de baixar del cotxe\npugem com posseïts pel dimoni fins al coll, no serà que ja teníem ganes\nd’arribar?. Un divertida i ràpida baixada ens deixa de nou a Olot.\nPer ser la nostre primera experiència hem quedat molt satisfets, segur\n10 de desembre de 2009 a les 9:52 pm\nLes rampes de la Sierra Madrilenya alliçonaren prou be a la meua “nova” madone, de fet no vulgui pecar de xulo però m’esperava un xic mes de patiment, segurament perquè feia la comparativa del 10% de la carretera de la colladeta a Toses, inconscientment sumava un 10 % mes i no podia imaginar-me l’esforç. Cal dir però que el pulsometre mes d’una vegada va marcar fora del límits.\nEl que puc constatar un parell de dies mes tard es que tinc els canells de la ma endolorits, segurament de fer força de prémer el manillar per tal de no caure enrera a les rampes mes costerudes.\nEl problema hores d’ara rau en que segurament costarà de trobar properament una sortida tant xula en amb una duresa, uns paisatges, poca circulació rodada ( inexistent), indret per esmorçar i perquè no dir-ho amb la companyonia de la colla.\nGràcies Joan per fer-nos descobrir noves sensacions.\nTambè dedico un agraïment per el Senyor Àngel per confiar cegament amb la paraula sense esperar res a canvi.


Visitar el passeig de Gràcia amb ulleres de realitat augmentada gràcies a la tecnologia 5G - Regió7 :: El Diari de la Catalunya Central\nVisitar el passeig de Gràcia amb ulleres de realitat augmentada gràcies a la tecnologia 5G\nEn aquesta prova pilot, l'usuari pot rebre informació i adquirir tickets per la Pedrera, reservar serveis a l'hotel Majestic o comprar a la botiga Santa Eulàlia\nacn | barcelona 18.11.2019 | 20:07\nVÍDEO: Així és l'experiència amb realitat augmentada\nLa tecnologia 5G s'ha desplegat aquest dilluns pel passeig de Gràcia de Barcelona per visitar-lo virtualment a través d'ulleres de realitat augmentada. El projecte '5G Interactive City' permet als turistes descobrir l'interior de monuments, botigues i entitats, veure contingut relacionat o comprar virtualment gràcies a unes innovadores ulleres 'Magic Leap' de realitat mixta. En aquesta prova pilot, l'usuari pot rebre explicacions i comprar tickets per la Pedrera o la Casa Batlló, reservar estades o serveis en hotels com el Majestic, el Monument o el Royal, o comprar en botigues com Mango, Rabat i Santa Eulàlia. "En principi no sabia molt bé com utilitzar-ho però és bastant fàcil i intuïtiu. Pots fer un munt de coses sense moure't del lloc", ha comentat la Teresa Vives, de Barcelona.\n"També t'explica moltes coses de la zona, m'ha semblat molt útil", ha assegurat Vives, que ha reconegut que és la segona vegada que prova unes ulleres de realitat augmentada. "L'altre cop me les van deixar en una botiga i quasi me la foto", ha ironitzat. Aquesta nova experiència de realitat immersiva a la ciutat amb 5G és una prova pilot impulsada per 5G Barcelona juntament amb Mediapro i Orange, en el marc de la celebració de l'Smart City Expo World Congress. "El pilot desenvolupat avui és un primer pas per adaptar les experiències turístiques a la nova realitat digital i als nous dispositius tecnològics", ha afirmat el director executiu de 5G Barcelona, Eduard Martín, que ha puntualitzat que gràcies a la superbanda ampla associada al 5G es podran descarregar grans quantitats d'informació a gran velocitat i interactuar-hi "de forma virtual i en temps real".\n"L'aplicació de la 5G en entorns de ciutat permetrà generalitzar l'ús d'aplicacions de realitat virtual, 360º, internet de les coses o intel·ligència artificial", ha enumerat Martín, que també considera que facilitarà noves experiències immersives i personalitzades "tant per al turista com per al ciutadà". És per això, que el director executiu de 5G Barcelona ha demanat un esforç d'institucions i empreses de telecomunicacions per a un ràpid desplegament d'aquesta tecnologia a la capital catalana. "Creiem que en el període 2021-2025 hauria d'arribar ja a tota la gent. La xarxa estarà més avançada però també ho seran les ulleres i el mateix software", ha reflexionat en veu alta Martín. L'experiència al passeig de Gràcia ha estat possible gràcies a l'empresa Visyon, del grup Mediapro, que ha programat i adaptat el contingut a les ulleres Magic Leap.\nD'altra banda, la transmissió del projecte ha estat possible gràcies a la xarxa 5G d'Orange desplegada a la zona amb tecnologia d'Ericsson. "Les avançades prestacions de la xarxa 5G canviaran la forma com ens relacionem amb el món, tal com demostra aquest pilot", ha afirmat la directora territorial de Relacions Institucionals d'Orange, Montse Cereza. "La 5G no és només una nova etapa en l'ús de dispositius mòbils. Va més enllà i ens mou cap a una era d'immediatesa i temps real, on les dades es processen en un mil·lisegon, obrint un nou camp de possibilitats", ha continuat Cereza. "Amb experiències com aquesta podem començar a intuir fins a on podrem arribar en aquest sentit", ha conclòs la directora territorial d'Orange.\nPreocupació a l'Alt Urgell per l'augment de queixes de 'roaming'.\nLa tecnologia 5G obre la porta a connectar policia amb metges especialitzats per atendre situacions d'emergència.


Actualitat Al Carrer L'Estat espanyol va contractar 166 vols el 2012 per expulsar del país 3.250 persones\nEnguany el Ministeri d'Interior ha pressupostat prop de 12 milions d'euros per portar a terme deportacions de persones estrangeres o traslladar-les als CIE\nAl Carrer 30/05/2013 12:33\n3.251 persones migrades van ser expulsades l'any passat de l'Estat espanyol mitjançant un avió contractat pel Ministeri de l'Interior. En concret, el departament encapçalat per Jorge Fernández Díaz va contractar 153 vols de repatriació de migrats a través de la Comissaria General d'Estrangeria i Fronteres i 13 més en col·laboració amb l'Agència Europea de control de les fronteres exteriors (FRONTEX). Les dades apareixen a l'informe anual sobre prevenció de la tortura elaborat pel Defensor del Poble, que per primera vegada analitza els vols de repatriació de persones sense la nacionalitat espanyola.\nEl document no especifica el cost per a les arques públiques d'aquests vols, però no costa gaire fer-se'n una idea si es té en compte que enguany Interior ha pressupostat 11,8 milions d'euros per pagar Air Europa i Swiftair per portar-los a terme. En concret, es fan tres tipus de vols: estatals, per traslladar els migrants a CIE; d'expulsió a d'altres països; i vols conjunts de repatriació amb altres estats de la UE.\nLa majoria van ser repatriacions al Marroc via Ceuta (95 vols amb 2.028 persones a bord) o via Melilla (42 vols i 212 expulsions). Tots els vols van sortir de l'aeroport de Madrid-Barajas, encara que fent escala a llocs diversos, com Barcelona o Màlaga, abans de creuar el Mediterrani. També van anar a destinacions com Nigèria, Camerun, Mali, Congo, Senegal, Gàmbia, Equador i Colòmbia. L'informe recull també que l'any passat la Comissaria General d'Estrangeria i Fronteres va executar la repatriació de 1.439 ciutadans algerians en 141 vaixells.\nL'informe també menciona el nombre de persones que van passar pels centres d'internament d'estrangers (CIE), eque en total van ser 11.325, amb Algesires (3.262), Madrid (3.023) i Barcelona (1.933, a la imatge) com a espais més habituals.


El Món i delCamp.cat conflueixen – Cornudellaweb / PrioratDigital / Segle21.cat 1998-2017\nEl Món i delCamp.cat conflueixen\nPrioratDiari.cat, que forma part de delCamp.cat, també forma part del nou projecte | L’aliança estratègica permetrà fer un salt en la implantació territorial i el desplegament d’un projecte tecnològic propi.\nRamon Grau, president de Tot Mèdia, durant la presentació pública d’El Món. Foto: Jordi Borràs / El Món.\n“L’objectiu és construir un gran projecte digital en català, capaç de competir a tots els nivells amb qualsevol altra iniciativa mediàtica, inclosos els grans grups en castellà”, explica Ramon Grau, president de Tot Media, empresa editora d’El Món. En aquest sentit, El Món assumirà la funció de gran capçalera generalista però, en paral·lel, s’hi aniran afegint d’altres diaris territorials, amb la intenció de completar el mapa comunicatiu català. “Tot Media té el periodisme local en el seu ADN, amb el Tot Sant Cugat com a mitjà de referència”, afegeix Grau.\nLa confluència amb delCamp.cat -fins ara dins del Grup Nació Digital- significa la suma del quart diari -en el rànquing d’OJD- amb el vuitè, amb una agregació de lectors propera als dos milions. DelCamp.cat és líder a les comarques de Tarragona i ha desenvolupat un projecte digital de vanguarda. A partir d’ara, aquesta a col·laboració entre ambdós projectes impulsarà un grup molt competitiu, equipat amb tots els elements d’un conjunt de capçaleres adreçat al conjunt dels lectors en català. El grup també aplegarà mitjans temàtics, com DiariCasteller (que ja forma part del grup delCamp.cat), BeNegre, Via Empresa o Vadevi.cat, a més dels que puguin desenvolupar-se en el futur.\nUna columna estratègica del projecte serà un nou software, desenvolupat des del grup, i orientat a l’edició digital, que entrarà en funcionament de forma imminent. Aquest gestor informàtic estarà a disposició de totes les capçaleres del grup i podrà ampliar-se als nous projectes, tant si són de nova creació com si conflueixen amb El Món en el futur.\n“En qualsevol cas, es tracta d’una iniciativa empresarial al servei d’un projecte periodístic”, afirma Salvador Cot, director d’El Món. I afegeix “som un grup de mitjans compromesos amb el periodisme i amb el país, ja és hora que construïm un grup periodístic fiable i competitiu”.\n(Notícia de El Món, 05/03/2016)\nCarles X. Cabós 6 de Març de 2016 El Món, Local, Priorat, prioratdiari.cat\nAnterior Entrada anterior: Els Brivalls perfilen el calendari d’actuacions de la temporada 2016\nSegüent Entrada següent: Giménez i Xinxó s’imposen a la Montsant Bike


Inici » Recursos Documentals » Instruments » PRODUCCIÓ I SUBSISTÈNCIA » Quaresma i Setmana Santa » Elaboració del vi » Balls i danses » Cerca Recursos Documentals\nSant Pere de Palau Moranta: 1.300 referències de l'edat medieval penedesenca\nOlèrdola: Ajuntament d'Olèrdola, 2007\nEl llibre presenta totes les referències recollides per Sadurní sobre l’antic Palau Moranta, antecedent de l’actual poble de Sant Pere Molanta i fa referència a la història del conreu de la vinya a Olèrdola\nDescriptors IP: Activitats productives, processos i tècniques / Descriptors temàtics: Elaboració del vi, Cultiu de la vinya\nOlèrdola. Bressol del Penedès\nRaventós Lorenzo, F. coord.\nVilafranca del Penedès: Ajuntament d'Olèrdola i Edicions i Propostes Culturals Andana, SL, 2009\nConreu de la vinya i vocabulari de la vinya. Festes popular i aplecs d'Olèrdola.\nDescriptors IP: Activitats productives, processos i tècniques, Cerca creences, festes, rituals i ceremònies / Descriptors temàtics: Elaboració del vi, Cultiu de la vinya\nPuig Vayreda, E.\nBarcelona: Universitat Oberta de Catalunya, 2009\nInformació relativa al procés d'elaboració del vi.\nLa premsa de lliura de Sant Vicenç de Calders\nBorrut Casellas, J.\nJosep Güell i Güixens, 2005\nHistòria de les cases del poble de Sant Vicenç de Calders, de la família Güell com a propietaris de la premsa de lliura i de la història i funcionament de la mateixa.\nDescriptors IP: Activitats productives, processos i tècniques / Descriptors temàtics: Elaboració del vi\nDescriptors geogràfics: PENEDÈS, EL, Baix Penedès, Vendrell, el\nPenedès, el vi\nPuig S.; Sanromà B.\nLlavaneres: P&R Edicions i Comunicació, S.L. 1995\nRelació d'empreses amb cellers inscrits a la denominació d'origen Penedès.\nTecnología del vino\nBarcelona: Ediciones Omega 1985\nEs pot consultar sobre la maquinaria emprada, les caractarístiques de la vinificació i les seves tècniques, qualitats de les botes de vi, maneres de millorar la qualitat i preus del vi i formes d'emmagatzemar-lo, els controls t+ecnics d'explotació i l'embotellament del vi.\n100 coses que cal saber dels vins\nGarcia Petit, A.\nValls: Cossetània Edicions 2014\nUn llibre útil per consultar coses bàsiques per entendre com és el món del vi, com tipus d'embotellament, característiques dels vins joves, reserves... així com consells per saber triar un bon vi segons les circumstàncies, alhora que explica de forma amena el funcionament de les Denomincacions d'Origen.


Els projectes de lluita contra la pobresa de la Creu Roja reben el suport d’Unilever\nThe projects of fight against the poverty of the Red Cross receive the support of Unilever\nUnilever ha destinat més de 31.000 euros a projectes de lluita contra la pobresa i l’exclusió social, a més de donar productes bàsics a l’entitat, entre d’altres col·laboracions.\nLa Creu Roja a Catalunya ha rebut el suport de l’empresa Unilever per a diversos projectes de lluita contra la pobresa i l’exclusió social, molts dels quals adreçats a la infància en situació de vulnerabilitat.\nConcretament, Unilever ha aportat més de 4.000 euros per al projecte de beques de menjador de la Creu Roja - amb què l’entitat ajuda a pagar la quota del menjador escolar d’infants en risc. Els fons destinats a aquest projecte procedeixen de la recaptació de la botiga per a empleats d’Unilever.\nD’altra banda, l’empresa ha aportat 2.000 euros per a la campanya d’estiu d’alimentació infantil, amb què l’entitat està garantint que els menors que ja han rebut beques de menjador durant el curs escolar puguin seguir menjant de forma saludable durant aquesta època de l’any. En aquest cas, els fons es van recollir en un mercat solidari de productes d’Unilever adreçat al personal de la companyia.\nA més, des de mitjans de 2012 fins a l’actualitat, l’empresa està donant cada mes entre 2.000 i 3.000 Kg de productes de primera necessitat a l’assemblea de la Creu Roja a Viladecans-El Prat, que l’entitat distribueix entre els col·lectius socials més vulnerables. Aquesta iniciativa s’emmarca en el projecte d’ajuda local “Unilever comparte”.\nD’altra banda, l’empresa està promovent la solidaritat entre els seus clients. Concretament, ha destinat 25.000 euros, procedents dels guanys de la venda de sabó Dove (una de les marques de la companyia), a projectes de suport a les famílies en dificultat social. La campanya, que es va dur a terme entre el 20 i el 26 de juny d’aquest any, s’ha realitzat a les botigues “Ahorramas” d’Unilever i s’emmarca en la campanya estatal de la Creu Roja “Ara més que mai”, amb què la institució humanitària està recollint fons per als projectes de lluita contra la pobresa i l’exclusió social arreu de l’Estat.\nAixí mateix, cal destacar que Unilever ha col·laborat amb la campanya del Sorteig d’Or 2013 de la Creu Roja, promovent-ne la venda de butlletes entre el seu personal.


"Vivim en la diversitat" l'opinió d'Emi Tirado - Diari Millars, informació local en valencià.\n“Vivim en la diversitat” l’opinió d’Emi Tirado\nQuan ocorri una matança com aquesta darrera als EUA, en Orlando, tot el món entristeix, com es lògic, i comenta la seua pena. Però es desgràcia que açò tinga que ocórrer, per a que dos o tres persones més, comencen a donar-se compte del món en que vivim.\nEncara hi ha gent que açò li sorprèn i potser no són molt conscients de la realitat, perquè anant més enllà podem afirmar que les massacres són el final tràgic de la vida quotidiana de molta gent. Vivim en la diversitat, però no sabem respectar-la.\nConsignes tant dites i tant assumides per la ciutadania (sempre parlant en termes generals), es converteixen en paraules buides, sense cap sentit, perquè es molt senzill ser tolerant i respectuós de paraula, però ja no tant, actuar en conseqüència en la nostra vida quotidiana.\n-Jo no sóc racista, -El meu xiquet/a comença l’escola, hem agafat aquesta perquè no té tanta immigració, tot el que siga per la seua educació. -No es pot tolerar, condemne la homofòbia, -Mamà em diuen a l’escola que no puc tindre novia perquè sóc una xica.\nI tantes altres, que hem assumit com a pròpies; perquè som d’esquerres, perquè som progressistes, perquè no tolerem les retallades _mentre m’afecten_ i perquè ara pujar-se al carro del canvi potser la meua eixida particular. Sóc tolerant, respectuós, accepte la llibertat d’expressió, la diversitat cultural, ètnica… Però sempre i quan, siga al veí a qui l’afecte; i no ens adonem, que qualsevol massacre d’aquest tipus, racista, homòfoba, masclista, etc, es la batalla personal que moltes persones estant patint dia a dia. Es molt fàcil condemnar els assassinats i demanar un món millor a través de les xarxes, com de qualsevol altre mitjà de comunicació, inclòs la nostra pròpia paraula. Però tot canvi comença per les nostres actuacions diàries i per ser conscients que els perjudicis, si no ens els llevem de damunt, mai ens faran lliures i mai ens deixaran lluitar per el que molta gent anomena “un món millor”. Tenim que començar a valorar el diàleg, a oblidar-nos dels personalismes, els egos i a donar-nos compte que tots i totes els que necessitem un canvi, que el sentim des de l’ànima, volem gaudir de les nostres vides amb dignitat.\nEl canvi institucional potser l’ajuda, pot ser l’espenta, però hi ha que començar a treballar per un canvi social, molt arrelat per tot el món, i més encara, segons d’on eres i on vius. Per a respectar la nostra terra, la nostra parcel·la del món i els nostres arrels, hem de tindre assumit que la diversitat existeix i que forma part de les nostres vides quotidianes.\nNecessitem un canvi en les institucions, però com ja he dit en varius articles, el canvi estructural i ideològic es molt més important, molt més dur, i molt més complicat i important.\nEmi Tirado és membre d’Iniciativa PV. Coalició Compromís.\nPost més nousCostes comença a retirar les tanques de les obres de regeneració en la platja d’Almassora\nPost més vells“Per l’ocupació” per Pep Lluís Grau, Candidat al Senat per Castelló


················ llengua de gat: de juliol 2013\nThe purge: la nit de les bèsties\n1 1 v. tr. [LC] Llevar (d’una cosa) allò que l’embruta, que la impurifica, que no li convé.\nA l'estiu hi ha moltes estrenes de cine, però la majoria són pel·lícules per a nens, pel·lícules d'acció o alguna de terror. És el temps perfecte per anar-hi encara que l'oferta no és temptadora, cal esperar fins a la tardor.\nEl cap de setmana passat vaig anar a veure The purge: la nit de les bèsties, ja que la idea que planteja l'argument és molt atractiva: durant 1 nit a l'any (12 hores exactament) a EE.UU està permès cometre qualsevol crim sense conseqüències; a això se li diu la purga. Però la idea promet més del que el director, James DeMonaco, ens ensenya.\nPersonalment crec que al film li falta un mínim de mitja hora per arrodonir-lo i treure-li tot el suc a aquest dilema ètic ja que si estigués permès matar algú només perquè així ens sentirem millor i la societat funcionarà molt bé la resta de l'any, què faríem, estaríem d'acord? Això és el que diu exactament: a l'any 2022 l'atur és d l'1% i la criminalitat ha baixat com mai abans gràcies a la purga anual que es va instaurar deu anys abans perquè el país era un caos. Durant aquestes 12 hores molta la gent es tanca a casa amb un bon sistema de seguretat i d'altres surten a purgar-se, o sigui, a cometre crims, per exemple, a matar el seu cap perquè s'ho ha buscat, com explica algú en un programa de ràdio. En aquest espai de temps no funcionen ni les urgències, ni bombers ni policia. Tot està permès. Però, i la gent que no pot pagar-se un potent sistema de seguretat? Què passarà amb ells?\nDels personatges cal destacar l'actuació de Rhys Wakefield, l'actor secundari que fa de dolent i se'ns planta a la pantalla amb un somriure sinistre. La resta de personatges principals són arquetips amb un comportament molt previsible: el pare protector de la família, la mare emocional, la filla adolescent insuportable i el fill petit sensible.\nQuan vaig veure el tràiler vaig pensar de seguida en Funny Games i en La naranja mecànica; error, potser sí que té algun element que me les va recordar, com les robes blanques dels assetjadors i la violència gratuïta, però res més.\nMalgrat tot la recomano encara que només sigui perquè ens fa pensar en aquesta idea terrible de la purga i per les converses posteriors que genera. Tanmateix, no s'ha d'anar amb una idea massa exigent de la pel·lícula, al cap i a la fi és una pel·lícula que s'estrena a l'estiu.\nPublicat per Raquel Casas Agustí a 11:55 Cap comentari:\nEtiquetes de comentaris: cine, recomanacions\nSe sentia gairebé perfecta, però no trobava el seu lloc a la casa.\nEra massa gran per a ella i ara li semblava que era molt lluny de la ciutat. No sabia quant trigaria a acostumar-se a la nova situació, als nous espais. A més, les primeres nits havia tingut molts malsons, va somiar cada dia amb la seva àvia, per què la visitava ara en somnis? Ja no recordava els anys que feia que havia mort. I li repetia una i altra vegada "menys és més, menys és més", donava mitja volta i desapareixia caminant lentament. No sabia com interpretar-ho, com un avís?, com un presagi?\nTotes les nits es despertava, comprovava que el seu marit dormia com un tronc i intentava agafar el son de nou, però li era del tot impossible, la imatge i les paraules de la seva àvia es gravaven al seu cap i la colpejaven del parietal al occipital, " més, més, més, més ... ". Llavors s'aixecava i deambulava per l'enorme casa, encara mig buida, per familiaritzar-se amb tots els racons fins que sentia algun soroll estrany i tornava corrent a la seva habitació per refugiar-se sota els llençols.\nAvui no passarà, es deia, avui dormiré d'una tirada, i va mirar de reüll el pot dels somnífers.\nEn realitat li encantava la casa, viure al camp, i odiava les ciutats nervioses; la va triar ella després de visitar-ne més d'una vintena, i se sentia feliç allà, tot i no trobar el seu lloc encara. Avui no tindria malsons, es repetia. Havien sopat aviat i ell acabava d'anar-se'n al llit, demà havien de matinar tots dos, però ella li havia dit que encara no tenia son, que era aviat i que es quedava a llegir una estona al sofà. Menys és més, va tornar a recordar i se li va posar la pell de gallina.\nEs va acomodar al sofà i va començar a llegir. Després de quinze minuts es va desconcentrar, va tancar el llibre i va mirar al seu voltant. M'agrada la casa, es va dir, m'agraden els mobles, no em sento sola i sóc gairebé perfecta. Però va intuir els malsons com un vent gelat i es va preguntar què faria la Katherine Mansfield al seu lloc. Però en lloc d'esbrinar-ho en el llibre, va preferir obrir el flascó.\nPublicat per Raquel Casas Agustí a 9:30 1 comentari:\nII Premi "Bloguillibres" de relats online\nEls amics de Bloguillibres han convocat la segona edició del concurs de relats online en català. L'any passat ja faig destacar la primera convocatòria perquè em semblava un premi molt original i ara ho han tornat a fer: convoquen de nou un original concurs.\nA partir d'aquest teaser s'ha de crear un relat de fins a 1000 paraules:\nEl termini per a presentar-se és el 31/12/13. El premi per al text guanyador és ni més ni menys que una tablet.\nPer conèixer els detalls complets de les bases, mireu AQUÍ.\nM'encanta que hi hagi concursos com aquest. Si puc, tornaré a participar.\nPublicat per Raquel Casas Agustí a 12:52 3 comentaris:\nEtiquetes de comentaris: actualitat, concurs, recomanacions\nAvui, ara és l'aniversari del petit Sander, el primer de tots.\nI per això li he escrit un poema d'amor infinit.\nMoltes felicitats petit lekker ding, ja tens 1 anyet!!\nEndins d'endins de la pell\ncreix, s'escampa i bull\nun batec infinit.\ni un tacte sedós.\nAmb l'instint del dit\net ressegueixo nu: perfil,\nmelic, nas, panxell.\nLaberint exquisit i perfecció.\nEt menjo amb els ulls\nsi t'arriba la meva veu.\nPublicat per Raquel Casas Agustí a 16:28 Cap comentari:\nEtiquetes de comentaris: actualitat, poesia


El PSC reclama a l'Ajuntament que investigui la pèrdua de material del Bloom - Empordà\nEl PSC reclama a l'Ajuntament que investigui la pèrdua de material del Bloom\nEls socialistes entren una petició a l'àrea d'Intervenció i Secretaria del consistori gironí\nEl PSC ha sol·licitat a l'àrea d'Intervenció i Secretaria de l'Ajuntament de Girona que investigui la desaparició de material del Bloom, el centre de tecnologia 3D que va haver de tancar pels seus alts costos. Concretament, els socialistes demanen que s'informi sobre la contractació dels recursos humans, la fiscalització i justificació de factures i la compra i custòdia dels materials.\nEl grup municipal del PSC ha entrat una petició al registre del consistori gironí per demanar que iniciïn una revisió sobre el Bloom «davant la gravetat de la possible desaparició de material tecnològic vinculat a aquest projecte». A més, els socialistes també sol·liciten saber perquè aquest material «no ha estat mai inventariat», així com un llistat complet amb el valor de compra i el valor actual dels instruments.\nSegons va avançar ahir Diari de Girona, l'Ajuntament de Girona té un problema entre mans a causa de la pèrdua de material del Bloom. La tinent d'alcalde de Promoció Econòmica i Desenvolupament Local, Glòria Plana, va demanar a la Fundació del Parc Científic i Tecnològic que «requereixi al senyor Richard Hebert [en el seu moment director del Bloom] el retorn a les instal·lacions del projecte Clúster TIC-Mèdia dels materials retirats per aquest segons li consta a l'administrador concursal del Parc Tecnològic i alhora proporcioni una relació detallada d'aquests».\nUna pèrdua de material que el PSC tenia ja sota sospita, igual que la CUP. Fins i tot, la portaveu socialista Sílvia Paneque va informar dels fets a la Policia Local. Ara el seu grup demana a l'Ajuntament que emeti un informe sobre el desenvolupament del centre tecnològic. Per altra banda, el portaveu de la CUP a Girona, Lluc Salellas va compartir ahir la notícia sobre el Bloom en el seu compte de Twitter. Ho acompanyava exposant que aquest és «un exemple més que la gestió municipal té molt camí de millora. Dels grans titulars a uns resultats més que modestos. I el més preocupant: ningú ha explicat encara quines mesures s'han pres perquè no hi torni a haver un cas Bloom a la ciutat».


Arxius de Cròniques d'actuacions - Pàgina 4 de 4 - Castellers de Mollet\nActuació a la Festa de l’Arbre de Gurb\n5 Abril 2016 /in Cròniques d'actuacions /by Premsa\nEl passat diumenge 3 d’abril vàrem fer la primera actuació fora de casa. Més de 80 castellers, amb el bus ple i 5 cotxes, marxàvem direcció a Gurb. Bones vibracions de bon matí, tothom molt puntual, només un adormit! Arribats a Gurb, ens esperava un esmorzar a base de pa torrat, botifarres, coca i xocolata desfeta.\nA les 11h iniciàvem l’actuació amb els pilars de 4, juntament amb els companys de Nyerros de la Plana. Els castells es desenvolupaven amb tranquil·litat, malgrat un peu desmuntat del 4 de 6 amb l’agulla, quedant tot descarregat a la primera. Nosaltres sortíem de plaça amb un 4 de 6 amb l’agulla, un 3 de 6 i un 3 de 6 amb l’agulla, juntament amb els pilars de 4 d’inici i final. Vàrem haver de treballar força al 3 de 6 amb l’agulla a nivell de terces i el 3 de 6 es va haver de treballar de valent a nivell de pinya, sobretot la plena.\nPel que fa als Nyerros, varen descarregar un 3 de 6 amb l’agulla a primera ronda, acompanyat d’un 3 de 6 a segona ronda i un fantàstic 2 de 6 a tercera ronda. Per acabar, dos pilars de 4.\nNyerros de la Plana: p4, 3d6a, 3d6, 2d6 i p4\nCastellers de Mollet: p4, 4d6a, 3d6, 3d6a i 2p4\nPrimera ronda: 4 de 6 amb l’agulla\nPrimera ronda: detall de l’agulla del 4 de 6 amb l’agulla\nTercera ronda: detall de l’agulla del 3 de 6 amb l’agulla\nPodeu trobar més fotografies a l’àlbum de Facebook fent click aquí.\nhttps://www.castellersdemollet.cat/wp-content/uploads/2016/04/Festa-Arbre-Gurb-2016-4d6a.jpg 640 960 Premsa http://www.castellersdemollet.cat/wp-content/uploads/2014/08/escutCDM.png Premsa2016-04-05 19:37:592019-09-20 18:43:47Actuació a la Festa de l’Arbre de Gurb\n21 Març 2016 /in Cròniques d'actuacions /by Premsa\nLa feina feta als assaigs des de principi de temporada s’ha vist recompensada amb la millor arrencada dels últims anys, la mateixa actuació que el 2013 amb la diferència del 3 de 6 amb l’agulla que llavors va ser un 3 de 6. Tots els castellers recordem aquell any perquè vam recuperar els castells de 7 després de molts anys.\nArribàvem a l’actuació amb algunes baixes importants que havien fet baixar les pretensions ja que es volia intentar també el 3 de 6 per sota, però tot i així s’arribava amb el convenciment d’haver fet molt bona feina a assaig i així es va veure a plaça. Després dels pilars d’inici, obríem plaça amb el 4 de 6 amb l’agulla, el més fàcil de la jornada, un castell de la gama mitjana de 6 que vàrem descarregar amb molt de control. A segona ronda atacàvem el castell de més dificultat de la jornada, el 5 de 6, un castell de la gama alta de 6 format per una estructura composta, amb un tres i un dos. El castell va pujar amb nervis, sobretot per les estrenes que teníem al pom de dalt, però un cop carregat el castell es va tranquil·litzar i es va descarregar. A tercera ronda intentàvem el castell que més vàrem treballar, el 3 de 6 amb l’agulla, segurament pel cansament acumulat dels altres dos castells. Per acabar, a la ronda de pilars, un altre pilar de 4 descarregat, que apunta maneres de pujar un pis més.\nPel que fa als nostres convidats, destacar el gran 3 de 7 descarregat pels Castellers de Sant Vicenç dels Horts(que tenen el sobrenom de Carallots), acompanyat per un parat 2 de 6, un 3 de 6 amb l’agulla i un fantàstic pilar de 5 a la ronda de pilars. Els altres convidats, els Castellers de Sant Feliu, varen descarregar un 3 de 6, un 4 de 6, i un 3 de 6 amb l’agulla, tots descarregats d’una forma esplèndida i que auguren millors construccions en ben poc temps; per acabar tancaven la diada amb un pilar de 4 aixecat per sota.\nCastellers de Sant Vicenç dels Horts: p4, 3d6a, 2d6, 3d7 i p5\nCastellers de Sant Feliu: p4, 3d6, 4d6, 3d6a i p4xs\nCastellers de Mollet: p4, 4d6a, 5d6, 3d6a i p4\nVolem agrair l’ajuda d’uns quants membres dels nostres fillols, els Manyacs de Parets, que varen venir a ajudar-nos a les pinyes. Amunt Manyacs!!!\nSegona ronda: 5 de 6\nRonda pilars: pilar de 4\nhttps://www.castellersdemollet.cat/wp-content/uploads/2016/03/Fira-destorb-2016-5d6.jpg 960 636 Premsa http://www.castellersdemollet.cat/wp-content/uploads/2014/08/escutCDM.png Premsa2016-03-21 21:21:582019-09-20 18:43:47El millor inici de temporada dels últims anys per la Fira del destorb\n27 Abril 2015 /in Cròniques d'actuacions /by Premsa\nArribàvem a la Diada de Sant Jordi, després de setmanes assajant el 3 de 6 per sota, el 5 de 6 i el pilar de 5, amb ganes de demostrar la feina feta a assaig. Finalment el 5 de 6 i el pilar de 5, no els varem poder portar a plaça, tot i que la feina feta ens fa ser optimistes i creiem que en breu els podrem portar a plaça, acompanyat del 2 de 6 que també s’està treballant a assaig.\nTot i així, varem portar a plaça dos castells inèdits aquesta temporada: el 4 de 6 amb l’agulla i el 3 de 6 per sota; tots dos castells descarregats amb molta solvència i seguretat. Per acabar la diada, en tercera ronda varem descarregar el 3 de 6 amb l’agulla, que tot i tancar-se a nivell de segons, es va poder descarregar còmodament.\nLes altres colles convidades no es van quedar endarrere i varen fer una gran actuació. Els Castellers de Solsona varen fer el 3 de 6 i el 3 de 6 amb l’agulla, acompanyant-lo d’un pilar de 4 aixecat per sota en tercera ronda. Pel que fa als Xerrics d’Olot, varen tirar el 3 de 6, el 4 de 6 i un fantàstic 2 de 6.\nCastellers de Solsona: p4, 3de6, 3de6a, p4xs i p4.\nXerrics d’Olot: p4, 3de6, 4de6, 2de6 i p4.\nCastellers de Mollet: p4, 4de6a, 3de6xs, 3de6a i p4.\nAgulla del 4 de 6 amb l’agulla\nhttps://www.castellersdemollet.cat/wp-content/uploads/2015/04/DSC0003.jpg 986 653 Premsa http://www.castellersdemollet.cat/wp-content/uploads/2014/08/escutCDM.png Premsa2015-04-27 22:24:412019-09-20 18:43:48Actuació Diada Sant Jordi 2015\nhttps://www.castellersdemollet.cat/wp-content/uploads/2015/04/DSC7677.jpg 1035 685 Premsa http://www.castellersdemollet.cat/wp-content/uploads/2014/08/escutCDM.png Premsa2015-04-12 22:17:032019-09-20 18:43:48Actuació a la 1a Diada del Local dels Castellers de Solsona\nArrenquem temporada amb molt bones sensacions a Fira Destorb\n16 Març 2015 /in Cròniques d'actuacions /by Premsa\nEncaràvem la primera actuació de la temporada amb les bones sensacions que han tingut els primers assajos i l’actuació no ha decebut. Acompanyats pels Matossers de Molins de Rei i els Castellers de Viladecans hem descarregat 3 castells de 6, tots ells sense problemes, com si els nostres castells demanessin que volen ser més grans i més alts.\nEn primera ronda varem descarregar el 3 de 6, el castell més bàsic dels castells de 6 per a treure’ns els nervis de sobre. A segona ronda tiràvem el 4 de 6, un castell que en breu segur que li posarem l’agulla. I a última ronda realitzàvem el 3 de 6 amb l’agulla, un castell també descarregat sense problemes. En resum 3 castells descarregats sense cap problema i que ens fa mirar la temporada amb molt d’optimisme.\nPel que fa a les altres colles convidades, els Castellers de Viladecans ens sorprenien a tots amb un èpic 2 de 6 a tercera ronda, el primer 2 de 6 descarregat per la colla de la camisa verd fluorescent (Felicitats!!). A les altres rondes, varen descarregar el 3 de 6 i el 3 de 6 amb l’agulla. Pel que fa als Matossers de Molins de Rei varen descarregar en primera ronda el 3 de 6, el 4 de 6 en segona, i per acabar el 3 de 6 amb l’agulla. La mateixa actuació que nosaltres, i vist des de fora, igual que a nosaltres, es notava que aquests castells volen més. Segur que aquesta temporada faran grans coses.\nMatossers de Molines de Rei: p4, 3de6, 4de6, 3de6a i 2p4.\nCastellers de Viladecans: p4, 3de6, 3de6a, 2de6, p4 i p3.\nCastellers de Mollet: p4, 3de6, 4de6, 3de6a, p4, p4dol i p3net.\nhttps://www.castellersdemollet.cat/wp-content/uploads/2015/03/DSC3687.jpg 936 620 Premsa http://www.castellersdemollet.cat/wp-content/uploads/2014/08/escutCDM.png Premsa2015-03-16 11:05:062019-09-20 18:43:48Arrenquem temporada amb molt bones sensacions a Fira Destorb\nÚltima actuació de la temporada a Sant Martí de Tous\n10 Novembre 2014 /in Cròniques d'actuacions /by Premsa\nCom ja vam fer l’any passat, el passat 9 de Novembre, vam anar a actuar a Sant Martí de Tous conjuntament amb els Moixiganguers d’Igualada. Tot i que el dia no ajudava degut al procés participatiu i a la pluja, vam poder portar unes 70 camises a l’actuació.\nEls pilars d’inici els fèiem amb una banderola a favor del 9N, tant Moixiganguers com nosaltres. A primer ronda els d’Igualada descarregaven un esplèndid 7 de 7. Per part nostre varem descarregar un 3 de 6 molt parat i amb novetats a tronc i canalla. Posteriorment, a segona ronda els Moixiganguers varen descarregar un 2 de 7 preciós i per part nostre el 4 de 6 es va quedar en intent desmuntat. A tercer ronda els de la camisa morada descarregaven el 4 de 8, també dit carro gros, així feien Sant Martí de Tous plaça de 8. Per part nostre varem descarregar el 4 de 6 amb molts nervis degut a canvis importants a tronc. La diada va finalitzar amb 4 pilars de 4 per part dels Moixiganguers d’Igualada i un pilar de 4 aixecat per sota per part nostre.\nMoixiganguers d’Igualada: 3pd4, 7d7, 2d7, 4d8 i 4pd4\nCastellers de Mollet: pd4, 3d6, id4d6, 4d6 i pd4xs\nhttps://www.castellersdemollet.cat/wp-content/uploads/2014/11/Actuacio_Sant_Marti_de_Tous_2014.png 768 1024 Premsa http://www.castellersdemollet.cat/wp-content/uploads/2014/08/escutCDM.png Premsa2014-11-10 21:57:242014-11-16 23:36:29Última actuació de la temporada a Sant Martí de Tous\nAcompanyats pels Castellers de l’Alt Maresme, els Castellers de Castellar del Vallès i la Colla Jove Xiquets de Vilafranca, la nostra Colla encarava la 22a Diada amb el repte de fer la millor actuació de la temporada, i així va ser, després d’una temporada amb moltes rotacions i moltes incorporacions a canalla, tronc i pinya. Sortíem de 5 de 6, un castell que ja havíem descarregat a Festa Major i a Fira d’artesans. El castell es va quedar en intent descarregat ja que l’enxaneta no va poder fer el pas, però a la ronda de repetició es va poder fer sense problemes. A segona ronda vam descarregar el 3 de 6 per sota, el cinquè de la temporada, un castell que tot i la seva complexitat tècnica el vam descarregar amb molta solvència. A tercera ronda l’aposta era el 2 de 6 que encara no havíem intentat aquesta temporada. Hi havia molts nervis, però el castell el va descarregar amb molta seguretat. A la ronda de pilars descarregàvem 3 pilars de 4 aixecats per sota. Així fèiem la millor actuació de la temporada.\nPel que fa a les altres colles, cal destacar una gran coneguda ja pel públic molletà, a la Colla Jove Xiquets de Vilafranca que van descarregar 3 castells de 7. Pel que fa a l’Alt Maresme varen intentar el 4 de 7 que per poc no es va carregar, però varen poder descarregar el 5 de 6, 4 de 6 amb l’agulla i un pilar de 5. Per últim, Castellar del Vallès va poder descarregar com a castell màxim el 2 de 6.\nCastellers de Castellar del Vallès: p4, 2d6, 3d6, 4d6 i p4\nCastellers de l’Alt Maresme: 2p4, 5d6, id4d7, i4d7, 4d6a, p5 i 2p4\nColla Jove Xiquets de Vilafranca: p4, 3d7, 4d7a, 4d7, p5 i p4\nCastellers de Mollet: p4, id5d6, 5d6, 3d6xs, 2d6 i 3p4xs\nhttps://www.castellersdemollet.cat/wp-content/uploads/2014/11/2d6_22aDiada.jpg 900 596 Premsa http://www.castellersdemollet.cat/wp-content/uploads/2014/08/escutCDM.png Premsa2014-10-27 22:23:382014-11-16 23:39:12Millor actuació de la temporada a la nostra 22a Diada


Els juristes de Llibertats exigeixen la "immediata retirada" de la reforma del reglament del Parlament\nEl col·lectiu de juristes Llibertats ha demanat aquest dijous la "immediata retirada" del projecte de reforma del reglament del Parlament impulsada per JxSí per a la tramitació exprés de la llei de transitorietat jurídica --una de les lleis de 'desconnexió' -.\nEn un comunicat afirmen que la proposta de reforma pateix de "greus mancances democràtica es" pel seu contingut i forma, i recorden que, excepte la CUP, la resta de grups s'oposen al projecte .\nIncideixen que els lletrats de la cambra han manifestat que un canvi d'aquesta envergadura requereix d'un ampli consens dels grups i, per això, exigeixen l'acord entre ells per emprendre una reforma que consideren que, tal com està plantejada, "limita el dret dels diputats i impedeix el debat i la presentació d'esmenes "sobre lleis.\nLa petició arriba un dia després que els lletrats del Parlament presentessin un document en el qual indicaven que la reforma del reglament podria perjudicar greument a les minories i limitar així un dret tan deocrático.\nLlibertat han estat els primers a fer una petició directa per aturar aquest projecte de reforma, eix vertebrdor i facilitador per a dur a terme les principals lleis de desconnexió que està plantejant el govern de Carles Puigdemont.


Aristòtil, Pitàgores i Arquimedes | Des de la Mediterrània\nPàgina d'inici › Ciència i Tecnologia › Aristòtil, Pitàgores i Arquimedes\nAristòtil, Pitàgores i Arquimedes\nPosted on 09/12/2012 by Vicent Sanz\nXoca l’atribució d’aquests noms als plans de la madrilenya Montero Energy Corporation, pel que es veu filial de la canadenca R2 Energy, amb contactes amb Halliburton, multinacional nord-americana de les prospeccions petrolieres i gasístiques. També xoca que justament el nom de l’empresa espanyola coincidisca amb el d’un conegut camp de golf i complex turístic del Baix Maestrat.\nLa cosa és que Montero Energy va sol·licitar a la Generalitat de fer prospeccions per buscar gas natural i petroli, durant un període de sis anys, en tres àrees (Aristòtil, Pitàgores, Arquimedes) que juntes coincideixen amb els Ports, l’Alt i el Baix Maestrat, tret del municipi de la Pobla de Benifassà. La Generalitat va publicar la sol·licitud i va obrir un període d’informació pública de dos mesos durant els quals altres empreses poden concórrer a l’adjudicació en competència amb Montero Energy i persones i entitats afectades, recórrer-hi en contra.\nSegons expliquen responsables de Montero Energy, aquest projecte és molt seriós i pot suposar el progrés d’”una zona deprimida que té dret a un futur millor”, ja que, si es porta a terme es poden crear milers de llocs de treball, reactivar-se la indústria manufacturera de la zona (!), fer créixer l’hostaleria i revifar el mercat immobiliari. Si les prospeccions busquen el que troben, els responsables parlen d’una explotació d’almenys 20 anys, cosa que proporciona una etapa d’estabilitat econòmica a la zona. Els municipis en reben els beneficis de les llicències municipals d’explotació i algunes empreses particulars es converteixen en subministradores directes dels explotadors dels recursos.\nAquestes prospeccions es fan mitjançant la tècnica de fractura hidràulica o fracking, consistent a injectar a molt alta pressió en el subsòl grans quantitats d’arena, aigua i materials químics, per fracturar el subsòl i d’aquesta manera alliberar el gas natural i el petroli que hi puguen estar retinguts. Algunes veus, específicament la de Compromís, apunten que aquesta tècnica comporta un gran consum d’aigua, i la introducció de components químics en el subsòl per trencar-lo, cosa que pot contaminar seriosament els aqüífers. A més, hi ha una emissió descontrolada de gasos a l’atmosfera, alguns dels quals radioactius, i metalls pesats i altres substàncies altament perilloses.\nEl govern espanyol ja va portar a terme prospeccions a l’Alt Maestrat durant el 2004 i, pel que es veu, hi va trobar indicis de l’existència de reserves estimables de petroli. Per raons no concretades, no va desenvolupar-ne l’explotació. Es tracta de l’anomenat projecte Hiproma, consultable en línia. D’aquesta manera, ara la multinacional petroliera canadenca en reprèn el projecte. No és l’únic a l’estat, ja que pràcticament en les mateixes dates ha presentat una sol·licitud del tot semblant per fer prospeccions a la comarca del Lluçanès, a la Catalunya central. L’originalitat dels sol·licitants ha tornat a concretar-se en el nom de l’àrea en què es faran les prospeccions, batejada aquí amb el nom de Leonardo (en referència a Leonardo da Vinci, cal suposar).\nMentrestant, ja ha aparegut una petició en línia a Change.org perquè l’administració valenciana no done curs a la sol·licitud de la petroliera Montero Energy. La pàgina de la petició es carrega d’arguments i de signatures per aturar el projecte. El ressò que està tenint depassa les expectatives que el seu iniciador se n’havia fet inicialment.\nAixí les coses, poden fer-se les observacions següents.\nEn primer lloc, sembla bastant estrany que les àrees sol·licitades incloguen parts del parc natural de la Tinença de Benifassà, que no se circumscriu únicament al municipi de la Pobla, sinó que també abasta parts dels de Castell de Cabres, Vallibona i Rossell. No pareix raonable que les màquines de Halliburton entren al parc natural a treballar.\nEn segon lloc, les declaracions de Montero Energy relatives als avantatges de la realització del projecte pareixen bastant desafortunades. A què es refereix exactament quan parla de “zona deprimida que té dret a un futur millor”? El litoral del Baix Maestrat és una “zona deprimida” més enllà de l’afectació de la crisi econòmica que travessem? D’altra banda, vendre els gossos lligats amb llangonisses de la recuperació del mercat immobiliari i de la creació de llocs de treball és prou atrevit. Això per no dir res de l’afirmació segons la qual la possible implantació de pous de petroli pot donar lloc al sorgiment de nous nuclis urbans. Sí que segurament els municipis cobren per les llicències d’explotació, però arribat el cas serà la xocolata del lloro. O menys si els responsables municipals de torn es deixen engalipar per la vella tàctica de fer córrer els diners per baix de la taula. Tampoc no cola que es cobre per l’arrendament de terrenys. Després de la voràgine immobiliària de la dècada passada, algú es creu que una multinacional pagarà un lloguer per uns terrenys? La compra-venda li surt més a compte, sobretot pels problemes que s’estalvia. Resumint: Aquestes consideracions demostren un coneixement nul del territori a on es proposen treballar. Si arriba el cas, hi actuaran de la mateixa manera que si foren al desert aràbic o a la selva amazònica. Es cruspiran el que tinguen objectiu de cruspir-se i se’n tornaran per on han vingut. Diu que 20 anys és una època d’estabilitat. Au va! Serà possible que es parle amb tanta lleugeresa? 20 anys és el que costarà oblidar l’«estabilitat» de l’època actual, que ja en portem quatre com a mínim.\nSobre el problema de la metodologia emprada per extraure el gas o el petroli, és lògic que siga aquesta, ja que, actualment, l’explotació del petroli i altres recursos naturals cada vegada suposa un major esforç tecnològic. Diuen que l’època del petroli fàcil s’ha acabat i que estem entrant en la fase d’explotar les reserves progressivament més pobres i difícils d’explotar. De fet, recordo el pas de les prospeccions fetes el 1979, a partir de les quals sembla que va portar-se a terme l’estudi del govern espanyol. Aleshores van fer-se prospeccions que van abandonar-se i ara deu ser arribat el moment que ja surten a compte. Evidentment, tothom volem disposar de la nostra mobilitat i fins no fa gaire l’automòbil com l’hem conegut era un mitjà imbatible. Al preu que s’està posant el combustible, ja no. De tota manera, són els habitants d’aquest territori els qui han de decidir-se per assumir o no la contaminació que el fracking comportarà. Contaminació i esforç de recursos naturals (aigua, arena).\n‹ La guerra bruta… i moltes preguntes a formular\nL’ús de la fotografia aèria en arqueologia ›\n5 comments on “Aristòtil, Pitàgores i Arquimedes”\n09/12/2012 a les 18:18\nEn aquests temps que ens ha tocat viure, sembla que tot s’hi val. Quin gran femer!\n10/12/2012 a les 17:40\nSón molt capaços de trinxar-nos-ho tot sense cap contemplació per no res, perquè estic ben segur que poc petroli o gas en trauran; sinó, ja faria temps que ho haurien explotat.\n04/01/2013 a les 13:40\nVaig llegir un article sobre aquest tema del mètode d’extracció per fractura del terreny, i al poc ja vaig poder llegir que algunes associacions ecologistes ja s’havien mobilitzat.\nSegur que és un mètode controvertit i contaminant, sembla que és així i que com dius, ja que en aquí no hi ha petroli o gas que es puguin extreure de manera més fàcil, amb la millora de les tècniques extractives ara ha arribat el moment de fer-ho amb el mètode que sigui, ja que ara ja és rentable.\nFent ciència ficció: si el mètode emprat es demostrés que no és tant contaminant com sembla i la quantitat de gas i de petroli fos espectacular, podria ser una font d’ingressos per a Catalunya que caldria valorar i estudiar per part de les Conselleries de la Generalitat que s’encarreguen de les carteres d’Indústria i Medi Ambient.\n04/01/2013 a les 16:29\nTomàs, fent ciència-ficció tot pot ser molt bonic o molt catastròfic. Depèn de l’interès de qui imagina. La fractura hidràulica ja funciona als EUA i a Europa alguns països, com França, s’hi han mostrat en contra, suposo que principalment per preservar el seu territori (tot i que el tenen sembrat de nuclears…).\nLa pregunta és: què en trau la Generalitat de sembrar el territori de pous de fractura hidràulica si el benefici de l’extracció serà privat?\nAra mateix hi ha sol·licituds per fer pous al Lluçanès. La pregunta és: per què no al Vallès o al Baix Llobregat? La Generalitat valenciana va rebutjar sol·licituds de prospeccions a l’albufera, però no tindrà inconvenient per aprovar les que s’han sol·licitat per al Maestrat i els Ports. I damunt tindran la barra de dir que és en benefici de la Comunidad.\n04/01/2013 a les 17:41\nEvidentment que no s’hauria de fer si no es complissin, com a mínim, els requisits de preservació del territori, i que la Generalitat en treies un bon profit (que en definitiva hauria de ser per a tots els catalans).\nPel que dius, en d’altres països no s’han aprovat prospeccions o extraccions d’aquesta mateixa mena, i per tant tot indica que en aquí això no anirà més enllà d’uns quantes prospeccions.\nSi el benefici ha de ser privat i una part del territori ha de quedar malmesa per la contaminació, on és el negoci?


Mascaretes sanitàries amb impressores 3D - Canal Taronja Osona i Moianès\nIniciNotíciesGeneralMascaretes sanitàries amb impressores 3D\nLa falta de material de protecció pels sanitaris ha fet que moltes empreses i particulars hagin volgut col·laborar per cobrir aquesta mancança. Un exemple és Ausatel Sistemes i Aprentik, dues empreses de Tona que han començat a fabricar mascaretes de protecció sanitària amb impressores 3D. Ho han fet juntament amb l’Escola Vedruna de Tona i l’Escorial de Vic on normalment hi fan tallers de robòtica educativa.\nLa idea va sorgir en el moment en què les escoles van haver de tancar portes i des d’Aprentik no van poder continuar amb la seva activitat educativa. Però tenien les impressores 3D.\nAmb les 4 impressores actives que tenen a Aprentik, poden produir fins a 1 mascareta cada hora. Ha comptat amb la col·laboració d’Enagro i el basar xinès Casa Nou, també de Tona. A Ausatel i Aprentik s’hi suma també Casa Tarradellas que també ha començat a fabricar mascaretes protectores amb les làmines PET transparent que utilitzen per envasar les pizzes.


La volta al món en vuitanta llibres: La guerra de Troia\nLa guerra de Troia és la recreació d'un dels fets més essencials per a la comprensió del món clàssic i de la literatura èpica. En paraules de l'autor, és «el primer intent modern d'explicar tota la història de Troia, des de la fundació de la ciutat fins al retorn dels grecs victoriosos en un llibre breu». Una petita obra mestra que va més enllà de la simple exposició dels fets, destinada a convertir-se en un clàssic on història i llegenda s'entrelliguen, amb una prosa deliciosa, de la mà d'un dels més grans coneixedors del món clàssic.\nEtiquetes de comentaris: 3r ESO, bèl-lica, històrica, mitologia\nJerónimo C. 3r ESO A 7 de febrer de 2013 a les 11:36\nTracta sobre la guerra entre els grecs i els troians, on hi participaven guerrers, déus,... S'enfronten per Helena, una noia molt bonica que va ser segrestada pels troians, i també apareix el famós Cavall de Troia, la guerra va ser molt sanguinària.\nEl tema m'ha agradat, però els personatges , alguns, eren molt difícils de pronunciar, i amb tants noms, al final m'ha acabat embolicant una mica, però la història estava clara.\nLi recomano a les persones que els agraden la història i la guerra.\nLi poso un 8, l'únic que no m'ha agradat es l'excés de noms.


Informació COVID-19 Tortosa | Ajuntament de Tortosa | Portal d'Informació Municipal\nInformació COVID-19 Tortosa\nGeneralitat de Catalunya. Coronavirus\nCertificat de desplaçaments\nRESOLUCIÓ SLT/2452/2020, de 5 d'octubre, per la qual s'adopten mesures especials en matèria de salut pública per a contenció del brot epidèmic de la pandèmia de COVID-19 als municipis de Tortosa i de Roquetes (Baix Ebre) i d'Amposta (Montsià).\nNoves mesures de restricció a #Tortosa, a partir de demà dimarts: el #Procicat fixa limitacions als municipis de Tortosa, Amposta i Roquetes durant 15 dies, davant l'elevat índex del risc de rebrot.\nAquestes mesures entraran en vigor quan es publiquin en el Diari Oficial de la Generalitat de Catalunya (DOGC) i s'aplicaran durant 15 dies.\nEn el cas de #Tortosa, a partir d'avui es procedirà al tancament temporal dels parcs infantils, coincidint amb el cribratge massiu que els departaments de Salut i Ensenyament han iniciat a les escoles de la ciutat.\nTambé queden ajornades les activitats culturals i turístiques previstes per a este cap de setmana, coincidint amb les Jornades Europees del Patrimoni, i mentre duren les restriccions fixades pel Procicat.\n- Es demana a la ciutadania que es quede a casa tant com siga possible i que reduïsca al màxim l'activitat social. També, que limite els contactes al grup de convivència habitual.\n- Es recorda que estan prohibides les reunions socials de més de 6 persones, com a tot el país.\n- A l'àmbit de l'hostaleria i restauració no hi pot haver servei de barra i l'aforament, tant interior com exterior, es limita al 50%.\n- Pel que fa als horaris, el tancament dels establiments s'ha de produir a la 1 de la matinada com a màxim.\n- Les activitats comercials han de garantir la distància física entre persones d'1,5 metres, i l'aforament màxim permès és l'equivalent a 2,5 metres quadrats per persona.\n- Els actes religiosos, casaments o cerimònies fúnebres han de limitar la capacitat al 50%.\nNormativa referent a la finalització de la fase 3 i mesures de protecció i organitzatives per prevenir el risc de transmissió\n- Decret 63/2020, de 18 dejuny, de la nova governança de l'emergència sanitària provocada per la COVID-19 i d'inici de l'etapa de la represa al territori de Catalunya\n- Resolució SLT/149/2020, de 18 de juny, per la qual s'adopten mesures bàsiques de protecció i organitzatives per prevenir el risc de transmissió i afavorir la contenció de la infecció SARS-CoV-2\nPla de reactivació econòmica i social de Tortosa\nVisites al cementiri de Sant Làtzer\nA partir d'aquest dissabte 9 de maig estan permeses les visites al cementiri de Sant Llàtzer. (No estan permeses les tasques de manteniment dels nínxols o tombes) Horari:\n- Dissabte 9 i diumenge 10, de 09.00h a 13.00 h.\n- A partir del dilluns 11 de maig: de 09.00h a 13.00h i de 16.00h a 19.00h.\nMés i´nformació en el següent enllaç.\nA partir del dilluns 11 de maig.\n- Activació de la zona blava.\n- Finalització de la gratuïtat del bus urbà municipal.\nReobertura de la Deixalleria Municipal. La deixalleria municipal de Tortosa, situada al polígon industrla Baix Ebre, torna a l'activitat. Durant tota la setmana, de dilluns a dissabte, el servei estarà en funcionament de 16 a 19.30 h.Per accedir a la deixalleria es recomana seguir les mesures de protecció individual, com l'ús de guants i mascaretes, i respectar les distàncies de seguretat.\nLa reobertura afecta el servei de deixalleria municipal. Pel que fa a la deixalleria mòbil i al servei de recollida de voluminosos a la porta del domicili a hores d'ara segueixen aturats com a mesura de prevenció. L'Ajuntament recorda que no està permès deixar objectes grans o altres deixalles a la via pública o al costat dels contenidors.\nSortida controlada dels menors a l'espai públic. Qui, quan, on i com es pots sortir.


Fes-te soci - Espais en lloguer - APIC\nFes-te soci – Espais en lloguer\nServeis i avantatges Espais en lloguer Pre-inscripció\nBusques un lloc on poder treballar i alhora compartir experiències amb companys de la professió? A l’APIC podràs trobar un espai comú on professionals de la il·lustració, animadors, dissenyadors gràfics i creatius en general tenen el seu estudi.\nEstem un un espai molt cèntric i disposem de taules de treball, despatxos individuals i sala de reunions i formació per llogar, situats a la seu de l’Associació Professional d’Il·lustradors de Catalunya, carrer Balmes 177 1r 2a Barcelona. Hi trobaràs bon ambient de treball i tranquil·litat (màxim 12 persones en local d’uns 200 m2) en una finca de l’Eixample amb llum natural, que disposa d’ascensor, i amb una situació immillorable.\nA.- Espais de treball:\nCoworking: Taules de treball en espai comú: 145 eu/mes +iva (130 eu +iva per socis APIC)\nDisponibilitat d’horaris d’accés: 24h al dia tot l’any\nAtenció gestió local: dilluns a divendres 10-14h\nWi-fi fibra òptica\nServei de neteja setmanal\nRecollida de correu postal\nDret a cuina (totalment equipada / cafetera)\nClimatització hivern i estiu\nB.- Sala de formació i reunions:\nEspai diàfan amb llum natural, amb taules i cadires fàcilment organitzables ideal per realitzar el teu curs o reunió.\nAforament aproximat: 16 persones\nPreus: 50 euros un matí o una tarda i 90 euros tot un dia\nPer més informació, contacta amb nosaltres:\nAPIC. Associació Professional d’Il·lustradors de Catalunya\nCarrer Balmes 177, 1r 2a 08006\n93 416 14 74 (Horaris atenció: dilluns a divendres 10-14h)


Advertència Legal | Club Bàsquet Argentona\n1.Informació legal i acceptació\nLes presents disposicions regulen l’ús del servei del portal corporatiu d’Intranet (d’ara endavant, el Portal) que CLUB BÀSQUET ARGENTONA posa a disposició de tots els usuaris d’Intranet.\nCLUB BÀSQUET ARGENTONA, Avda. Països Catalans, s/n, 08310 ARGENTONA (Barcelona) i CIF G62028691\nL’accés al Portal és gratuït. Determinada informació o serveis són exclusius pels usuaris adscrits a les direccions corporatives o de negoci determinades a l’efecte i el seu accés es troba restringit a tots els altres. Els serveis i informació que prové del Portal es refereixen amb caràcter general a l’activitat del CLUB BÀSQUET ARGENTONA.\nL’ús del Portal s’atribueix a la condició de l’usuari del Portal (d’ara endavant, l’ Usuari) i implica l’ acceptació de totes les condicions incloses en aquest Avís Legal. La prestació del servei del Portal té una duració limitada al moment en el que l’Usuari es trobi connectat al Portal o a algun dels serveis que a través del mateix es faciliten. Per tant, l’usuari ha de llegir atentament el present Avís Legal en cadascuna de les ocasions en què es proposi utilitzar el Portal, ja que aquest i les seves condicions de l’ús recollides en el present Avís Legal poden patir modificacions.\nAlguns serveis del Portal accessibles pels usuaris d’Intranet o exclusiu per a determinats usuaris, poden estar sotmesos a condicions particulars, reglaments i instruccions que, en tot cas, substitueixen, completen i/o modifiquen el present Avís Legal i que tenen de ser acceptades per l’Usuari abans d’iniciar-se la prestació del servei corresponent.\nTots els continguts del Portal, entenent per aquests a títol merament enunciatiu els texts, les fotografies, els gràfics, imatges icones, tecnologia, software, links i més continguts audiovisuals o sonors, així como el seu disseny gràfic i codis fonts (d’ara endavant Continguts), són propietat intel·lectual de CLUB BÀSQUET ARGENTONA, sense que puguin entendre’s cedits a cap Usuari cap dels drets d’explotació sobre els mateixos, només els estrictament necessaris pel correcte ús del Portal.\nLes marques, noms comercials o signes distintius són titularitat de CLUB BÀSQUET ARGENTONA , sense que pugui entendre’s que l’accés al Portal doni cap dret sobre les citades marques,noms comercials, i/o signes distintius.\nL’Usuari s’obliga a fer un ús correcte del Portal de conformitat amb la Llei i el present Avís Legal. L’Usuari respondrà davant el CLUB BÀSQUET ARGENTONA o davant de tercers, de qualsevol dany i perjudici que pugui ocasionar com a conseqüència d’incompliment de l’obligació.\nQueda expressament prohibit l’ús del Portal amb finalitats lesives de bens o interessos del CLUB BÀSQUET ARGENTONA o de tercers o que de qualsevol altra manera perjudiquin o inutilitzin les xarxes, servidors i altres equips informàtics (hardware) o productes i aplicacions informàtiques (software) del CLUB BÀSQUET ARGENTONA o de tercers.\nL’Usuari es compromet a utilitzar els continguts de conformitat amb la llei i el present Avís Legal, així com a les altres condicions, reglaments i instruccions que poguessin ser d’aplicació de conformitat amb el que hi ha expressat a la clàusula 1.\nReproduir, copiar, distribuir, posar a disposició, comunicar públicament, transformar o modificar els continguts ,menys en els casos autoritzats per la Llei o expressament consentits pel CLUB BÀSQUET ARGENTONA o per qui representi la titularitat dels drets d’explotació.\nReproduir o copiar per ús privat els continguts que puguin ser considerats com Software o Base de Dades de conformitat amb la legislació vigent en matèria de propietat intel·lectual, així com la seva comunicació pública o posada a disposició de tercers quan aquest actes impliquin necessàriament la reproducció per part del Usuari o d’un tercer.\nExtreure i/o reutilitzar la totalitat o una part substancial dels continguts integrants del Portal així com de les bases de dades que el CLUB BÀSQUET ARGENTONA posi a disposició dels Usuaris.\nSense perjudici del que hi ha disposat a la clàusula 5 del present Avís Legal, la utilització de certs serveis o sol·licituds rígides del CLUB BÀSQUET ARGENTONA estan condicionades a la prèvia complementació del corresponent registre d’Usuari.\nTota la informació que faciliti l’Usuari a través dels formularis del Portal als efectes anteriors o qualsevol altres hauran de ser certs. Per a aquests efectes l’usuari garanteix l’autenticitat de totes aquelles dades que comuniqui i mantindrà la informació facilitada al CLUB BÀSQUET ARGENTONA perfectament actualitzada de manera que respongui, en tot moment, a la situació real de l’Usuari. En tot cas serà l’Usuari l’únic responsable de les manifestacions falses o inexactes que realitzi i dels perjudicis que causi al CLUB BÀSQUET ARGENTONA o a tercers per la informació que faciliti.\n4. Exclussió de responsabilitat\nL’accés al Portal no implica l’obligació per part del CLUB BÀSQUET ARGENTONA de comprovar la veracitat, exactitud, adequació, idoneïtat i actualitat de la informació subministrada a través del mateix. CLUB BÀSQUET ARGENTONA no es responsabilitza de les decisions adoptades a partir de la informació subministrada en el Portal ni dels danys i perjudicis produïts a l’Usuari o tercers amb motiu de les actuacions que tinguin com a únic fonament la informació obtinguda al Portal.\nL’accés al Portal no implica l’obligació per part del CLUB BÀSQUET ARGENTONA de controlar l’absència de virus, cucs,o qualsevol altre element informàtic perjudicial. Correspon a l’Usuari, en tot cas, la disponibilitat de les eines adequades per a la detecció i desinfecció de programes informàtics perjudicials.\nCLUB BÀSQUET ARGENTONA no es responsabilitza dels danys produïts en els equips informàtics dels Usuaris o de tercers durant la prestació del servei del Portal.\nL’accés al Portal requereix de serveis i subministres de tercers, inclosos en el transport a través de xarxes de telecomunicacions , la seva fiabilitat, qualitat, continuïtat i funcionament no corresponen al CLUB BÀSQUET ARGENTONA . Per tant,els serveis proveïts a través del Portal poden ser suspesos, cancel·lats o resultar inaccessibles, amb caràcter previ o simultani a la prestació del servei del Portal. CLUB BÀSQUET ARGENTONA no es responsabilitza dels danys o perjudicis de qualsevol tipus produïts a l’Usuari que tinguin com a causa fallides o desconnexions a les xarxes de telecomunicacions que produïssin la suspensió, cancel·lació o interrupció del servei del Portal durant la prestació del mateix o amb caràcter previ.\n4.4 Dels continguts i els serveis enllaçats a través del Portal\nEl servei d’accés al Portal pot incloure dispositius tècnics d’enllaç, directoris i fins i tot instruments de recerca que permetin a l’Usuari accedir a altres pàgines i portals d’Internet (en endavant , Llocs enllaçats ). En aquests casos, CLUB BÀSQUET ARGENTONA actua com prestador de serveis d’intermediació de conformitat amb l’article 17 de la Llei 32/2002, de 12 de juliol, de Serveis de la Societat de la Informació i el Comerç Electrònic (LSSI) i només serà responsable dels continguts i serveis subministrats en els llocs enllaçats, en la mesura en que tingui coneixement efectiu de la il·licitud i no hagi desactivat l’enllaç amb la deguda diligència. En el supòsit de que l’Usuari considerés que existeix un lloc enllaçat amb continguts il·lícits o inadequats podrà comunicar-ho al CLUB BÀSQUET ARGENTONA d’acord amb el procediment i els efectes establerts a la clàusula 6, sense que en cap cas aquesta comunicació comporti l’obligació de retirar el corresponent enllaç. En cap cas , l’existència de llocs enllaçats ha de pressuposar l’existència d’acords amb els responsables o titulars dels mateixos, ni la recomanació, promoció o identificació del CLUB BÀSQUET ARGENTONA amb les manifestacions, continguts o serveis proveïts. CLUB BÀSQUET ARGENTONA no coneix els continguts i serveis dels llocs enllaçats i per tant no es fa responsable pels danys produïts per la il·licitud, qualitat, desactualització, indisponibilidat, error i inutilitat dels continguts i/o serveis dels llocs enllaçats ni per qualsevol altre dany que no sigui directament imputable a CLUB BÀSQUET ARGENTONA .\nLes dades recavades a través dels formularis de recollida de dades del Portal seran incorporats a un fitxer automatitzat de dades de caràcter personal del que és responsable CLUB BÀSQUET ARGENTONA . Aquesta entitat gestionarà les dades de manera confidencial i exclusivament amb la finalitat que s’ indica. Així mateix, CLUB BÀSQUET ARGENTONA cancel·larà, esborrarà i/o bloquejarà les dades quan resultin inexactes, incompletes o hagin deixat de ser necessàries o pertinents per la seva finalitat, de conformitat amb el previst a la legislació en matèria de protecció de dades.\nPressionant el botó d’enviar del corresponent formulari, l’Usuari concedeix de forma expressa que les seves dades podran ser utilitzades per l’enviament de comunicacions comercials per correu electrònic o per qualsevol altre mitjà.\nEn els formularis de recollida de dades, els camps assenyalats amb asterisc són obligatoris pel que en cas de que l’Usuari no faciliti les dades corresponents, CLUB BÀSQUET ARGENTONA podrà a la seva discreció denegar el corresponent servei.\nL’Usuari podrà revocar el consentiment donat i exercir els drets d’accés, rectificació, cancel·lació i oposició dirigint-se a tal efecte a la direcció assenyalada a la clàusula 1 i indicant de forma visible el concret dret que s’exerceix.\nCLUB BÀSQUET ARGENTONA adopta els nivells de seguretat sol·licitats pel Reglament de Mesures de Seguretat aprovat pel Reial Decret 994/1999 de 6 de juny. Tot i això, la seguretat tècnica en un mitjà com d’Internet no és inexpugnable i poden existir filtracions por actuacions doloses de tercers.\nCLUB BÀSQUET ARGENTONA podrà utilitzar cookies durant la prestació del servei del Portal. Les cookies son procediments automàtics de recollida d’informació relativa a les preferències determinades per un usuari durant la seva visita a una determinada pàgina web. Aquesta informació es registra en petits arxius que són guardats en els equips informàtics de l’usuari corresponent de manera imperceptible. Cada vegada que l’usuari torna a accedir al lloc web en qüestió aquests arxius s’activen automàticament de manera que es configura el lloc web amb les preferències assenyalades a les anteriors visites.. En definitiva, les cookies són fitxers físics d’informació personal allotjats en el propi terminal de l’usuari i associats inequívocament a aquest terminal. Les cookies no poden llegir els arxius cookie creats pels altres proveïdors.\nL’Usuari té la possibilitat de configurar el seu programa navegador de manera que s’impedeixi la creació d’arxius cookie o s’adverteixi del moment en que això passa. El Portal és accessible sense necessitat de que estiguin activades les opcions referents als arxius cookie, si bé pot impedir el correcte funcionament de mecanismes de seguretat per a serveis exclusius o determinats serveis que requereixin d’una major seguretat. Per norma general, la finalitat dels arxius cookie del Portal és la de facilitar la navegació de l’Usuari.\n6. Comunicació de activitats de caràcter il·lícit i inadequat\nEn el cas de que l’Usuari o qualsevol altre usuari d’intranet tingués coneixement de que els llocs enllaçats remeten a pàgines amb continguts o serveis il·lícits, nocius, denigrants, violents o contraris a la moral podrà posar-se en contacte amb el CLUB BÀSQUET ARGENTONA indicant els següents extrems:\nDades personals del comunicant: nom, adreça, número de telèfon i direcció de correu electrònic.\nEn el supòsit de violació dels drets, tals com la propietat intel·lectual i industrial, les dades personals del titular del dret infringit quan sigui persona diferent del comunicant. Així mateix haurà d\_’aportar el títol que acrediti la legitimació del titular dels drets i, en el seu cas, el de representació per actuar a compte del titular quan sigui persona diferent del comunicant.\nDeclaració expressa de que la informació continguda a la reclamació es exacta.\nLa recepció per part de CLUB BÀSQUET ARGENTONA de la comunicació prevista en aquesta clàusula no suposarà, segons el que es disposa a la LSSI, el coneixement efectiu de les activitats i/o continguts indicats pel comunicant.\nEl present avís es regeix en tots i cada un dels extrems per la Llei Espanyola.


Retrobaments: Juliol amb concerts a la fresca a la Torre de la Sagrera | Casals de Barri\nRetrobaments: Juliol amb concerts a la fresca a la Torre de la Sagrera\nRumba, jazz, pop folk, blues, funk... Els dijous del mes de juliol s’ompliran de música a la Torre de la Sagrera.\nDesprés d’una primavera intensa, des de l’equipament volen retrobar-se amb els veïns i veïnes compartint els capvespres amb una selecció de bona música per a tots els gustos amb la qual les veus i composicions musicals femenines acompanyaran aquest retrobament.\nEls concerts seran a l’exterior de l’equipament i l’aforament serà d’un màxim de 25 persones.\nDegut a la situació actual derivada de la covid-19 l’assistència serà possible amb reserva prèvia. Cada dilluns es podran reservar les entrades del concert d’aquella setmana aquí.\nDijous, 2 de juliol, a les 20.00 h\nLes Mariterrànies, rumba i sons mediterranis\nDijous, 9 de juliol, a les 20.00 h\nEl Combo Sagrera Destruction, de l’Escola de Música BCN Fusió porta en actiu des de l’any 2007. El seu repertori inclou música de diferents estils, des del jazz, el funk, el blues, la bossa nova fins a música de pel·lícules. El combo és una formació d’estudiants adults que fan de la música una forma d’expressar-se i de compartir vivències.\nCol·laboració amb el cicle Nits i Dies de Jazz, organitzat pel Centre Cívic La Sagrera – La Barraca\nDijous, 16 de juliol, a les 20.00 h\nLes coses petites saben deixar-se fer; s’amaguen i empenyen a parts iguals i just quan fan balança s’enfilen i arrelen. Pop d’arrel atemporal. Composicions pròpies que beuen de la tradició folklòrica i es barregen amb els recursos sonors de l’electrònica més actual. Un concert per viure de ben a prop\nDijous, 23 de juliol, a les 20.00 h\nLa Carrie Lewis és tot un clàssic de la Sagrera. Una veu vinculada al barri i a molts escenaris de Barcelona que durant aquests mesos de confinament ha fet més agradable les nostres estades a casa. L’artista polifacètica ens ofereix un repertori de grans peces de jazz, swing, y blues. Un repàs per l’època daurada dels Estats Units que omplirà de ritme la vesprada.


El motorista mort en un accident a l'A-2 hauria estat envestit per una furgoneta - Teleponent\nInici Societat El motorista mort en un accident a l’A-2 hauria estat envestit per...\nEl motorista mort en un accident a l’A-2 hauria estat envestit per una furgoneta\nUna furgoneta ha xocat contra la moto aturada al voral de la via, segons les primeres investigacions\nEls vehicles que circulen en sentit Saragossa es reincorporen a la calçada esquerra de l'A-2, després de ser desviats pels treballs d'estesa d'asfalt entre Torrefarrera i Alpicat.\nEl conductor d’una motocicleta ha mort aquest divendres al matí després de patir un accident a l’A-2, al quilòmetre 545, a l’alçada de Jorba en sentit Lleida. Una furgoneta hauria xocat amb el motorista que estava aturat al voral de la carretera, segons les primeres investigacions\nDues ambulàncies del SEM, dues dotacions dels Bombers i també cinc dels Mossos d’Esquadra s’han desplaçat al lloc dels fets. Els serveis mèdics no han pogut salvar al motorista. Segons ha informat el Servei Català de Trànsit (SCT) i per causes que encara s’estan investigant, una furgoneta ha xocat contra una motocicleta que estava aturada al voral de la via.\nEl conductor de la motocicleta ha perdut la vida. El conductor de la furgoneta ha continuat la seva marxa sense aturar-se al lloc dels fets. Els Mossos han localitzat la furgoneta aturada al voral de la mateixa A-2, uns vuit quilòmetres més endavant i amb la part del davant del vehicle danyada. A l’interior hi havia el conductor. Els Mossos han detingut el conductor per un delicte d’homicidi imprudent i per marxar del lloc dels fets.\nEl sinistre ha obligat a tallar un carril durant les primeres hores del matí. Arran d’això s’han generat retencions. És la 113a víctima mortal a la xarxa viària de Catalunya aquest 2019.\nArticle anteriorLa Granadella torna a viure un cap de setmana de música popular i tradicional catalana\nArticle següentLa xifra d’inscrits a la manifestació de la Diada cau un 25% respecte a l’any passat


El Nàstic i el Cornellà signen un empat estèril al Nou Estadi (2-2)\nPol Ballesteros surt al rescat de l’equip després que els visitants hagin aprofitat dues errades monumentals per remuntar el gol de Brugui\nEl Nàstic de Tarragona ha inaugurat el 2021 amb un estèril empat a dos contra el Cornellà en el darrer partit de la primera volta de la primera fase de la competició. Un partit on malgrat realitzar una bona primera part, els grana s’han vist condicionats per dues errades majúscules, que el rival no ha desaprofitat. Com ha reconegut l’entrenador Toni Seligrat en la roda de premsa posterior, l’equip ha fet “tot el bo i tot el dolent” que podia fer en el mateix partit.\nEls tarragonins no han patit gens ni mica en el primer temps davant un rival que venia a l’alça després d’eliminar a l’Atlético de Madrid a la Copa del Rei. Roger Brugué ha inaugurat el marcador en el minut 22 després de rematar dins de l’àrea una centrada de Carlos Albarrán. El lateral badaloní també ha estat protagonista en la jugada de l’empat, perdent la pilota molt a prop de l’àrea davant Eloy Gila, que ha vist com el seu remat era desviat per Christian Borrego cap al fons de la xarxa.\nEn l’inici del segon temps, els verds han culminat la remuntada en un contraatac que semblava inofensiu quan Àlex Quintanilla ha recuperat la pilota. En l’acció, però, l’ha perduda davant Agus Medina, i aquest ha batut a Gonzi en l’u contra u.\nAmb el marcador en contra. Toni Seligrat ha anat introduint jugadors ofensius des de la banqueta com Francesc Fullana, Joel Lasso o Pol Ballesteros. Aquest últim ha estat l’autor de l’empat en el 82’, rematant en el segon pal una bona centrada d’Albarrán des de la banda dreta. El tècnic, Toni Seligrat, ha remarcat la contribució dels suplents en cada partit, destacant que el seu rendiment els pot portar a la titularitat en qualsevol moment. En el cas de Ballesteros, és juntament amb Brugui, el màxim golejador de l’equip amb 4 gols.\nEl Nàstic segueix líder amb 17 punts, però només té un punt d’avantatge respecte al Barça B i l’Hospitalet. El filial blaugrana serà precisament el seu rival el pròxim diumenge en l’inici de la segona volta de la primera fase. El partit es disputarà a partir de les 12h al Nou Estadi.


À Punt demana als espectadors ‘Tresors amb història’ per al nou programa de Carolina Ferre - À Punt\nÀ Punt demana als espectadors ‘Tresors amb història’ per al nou programa de Carolina Ferre\nEs busquen els cent objectes que millor representen el patrimoni cultural valencià de l’últim segle.\nCarolina Ferre torna a la pantalla per a presentar aquest format d’entreteniment.\n24 de febrer 2021 - 13:56\nTresors amb història és un projecte que demana la col·laboració dels espectadors i espectadores per a aconseguir un fons documental que farà possible un programa de televisió que ens mostrarà, a través dels objectes més variats, com hem canviat des de principi del segle XX fins ara.\nTresors amb història és una producció d’À Punt Mèdia en associació amb Sunrise Pictures i El Terrat (The Mediapro Studio) amb la col·laboració de la Conselleria d’Educació, Cultura i Esport i l’Institut Valencià de Cultura, basada en el format National Treasures, creat i llicenciat per EZ Films - Ireland. De fet, el programa es va estrenar amb gran èxit a la televisió pública d’Irlanda.\nCarolina Ferre torna a la pantalla de la televisió pública valenciana per a presentar aquest format d’entreteniment, pensat per a tota la família. I amb ella estarà el reporter José Molins. El programa té previst també viatjar per huit ciutats diferents de la Comunitat Valenciana per a descobrir els seus tresors.\nA més un jurat, format per tres historiadors i experts, examinarà els tresors i desvelaran la seua fascinant història. Ells seran els encarregats de triar, entre tots els objectes rebuts, els cent tresors que millor representen l’ànima valenciana.\nÀ Punt ha llançat aquesta setmana a les seues xarxes, ràdio i televisió la crida per a demanar objectes antics, entre els quals es catalogaran i seleccionaran els 100 millors, que formaran part dels Tresors amb història.\nCom que ara passem molt de temps a casa és un bon moment per a regirar, ordenar i trobar aquells records que tenim amagats per ser les possessions més preades. No importa si són grans o menuts, ni tampoc el valor. Importa la història que conten i el que han significat a la vida.\nUn sol objecte pot revelar un segment excitant de la història, milers d’objectes poden contar-nos qui som com a persones i són el llegat patrimonial que ens han deixat a casa els nostres avantpassats per baguls, armaris, cambres i pallisses.\nEls primers objectes agregats pels valencians i valencianes han començat a arribar al web www.tresorsambhistoria.es, i de segur que més d’un ens farà molt bona memòria.